Bila Maryam Jadi Rebutan Ahli Keluarga, Pening Fikirkan Nak Beraya Di Mana Dulu -Fizo Omar

Lima tahun lalu, pasangan sama cantik sama padan ini hanya beraya berdua di pagi Syawal. Begitu rutin setiap tahun yang dilalui oleh pasangan usahawan berjaya, Fizo Omar dan isterinya, Mawar Karim ini. Sunyi tanpa insan bergelar anak.

Tapi itu dulu. Kini Fizo dan Mawar mengakui berdebar menantikan Syawal nan mulia. Kehadiran Wan Maryam Binti Wan Hafizol, cinta hati yang baru berusia 5 bulan ini nyata menyempurnakan kehidupan pasangan ini.

Wan Maryam yang dilahirkan pada 29 Disember 2017 ternyata merubah kehidupan Fizo dan Mawar. Sekaligus membawa status baru bagi mereka, bergelar mommy dan daddy.

Kata Fizo, raya kali ini cukup berbeza.

“Kalau cerita pasal raya, memang kali ni raya yang cukup bermakna buat saya dan Mawar kerana ada Maryam. Pun begitu yang jadi masalahnya kerana saya dan Mawar makin sukar nak buat keputusan beraya di mana pada pagi raya.

Kedua-dua keluarga, baik di Penang dan Kelantan minta untuk kami beraya bersama-sama mereka. Semuanya kerana Maryam. Mahu Maryam ada bersama-sama mereka di pagi raya. Pening juga dibuatnya.

Bagi saya dan Mawar, kami tidak kisah beraya di mana terlebih dahulu. Mungkin tahun ini kami akan beraya di Penang terlebih dahulu dan kemudian barulah pulang ke Kelantan.

Raya tanpa persalinan yang cantik dan baru memang tidak sah rasanya. Mawar pula teruja menyediakan beberapa persalinan buat keluarga kecilnya, lebih-lebih lagi semenjak Maryam hadir dalam hidup mereka.

“ Saya sudahpun mempersiapkan beberapa persalinan buat saya, suami dan anak. Memang teruja nak beraya bersama Maryam, lebih-lebih bila Maryam sudah ada koleksi sendiri iaitu Maryam Fareeda Kids. Jadi dapatlah melaram di hari raya nanti,” kata Mawar lagi.

Maryam Anak Yang Tak Meragam
Pengalaman mengandung dan melahirkan Maryam adalah satu anugerah terindah dalam hidup semua wanita. Begitu juga yang dilalui oleh Mawar.

Perjalanan kisahnya demi mendapatkan Maryam bukanlah mudah. Pernah melalui titik suram bilamana terpaksa berdepan dengan masalah Endometriosis dan cyst pada tahap 3 yang dihidapinya di awal perkahwinan.

Namun kini berkat usaha dan kesungguhan mereka, Allah kurniakan Maryam sebagai pelengkap pasangan ini. Kini Maryam membesar dengan sihat seperti anak-anak lain.

Darah campuran Penang dan Kelantan ini cukup sempurna buat Maryam. Walaupun masih kecil namun kecantikan Maryam sudah jelas terlihat. Alis matanya cantik, secantik ibunya.

Pengalaman lima bulan menjaga dan membesarkan Maryam pastinya mencatatkan memori indah buat Mawar dan Fizo. Kedua-duanya menyifatkan Maryam sebagai anak yang cukup baik malah tidak pernah meragam.

“ Boleh dikatakan sekarang saya jarang menghadap telefon. Betullah orang kata bila dah ada anak benda lain pun sudah semakin tidak fokus. Anak jadi keutamaan saya setiap masa. Kalau boleh saya hendak menghadap Maryam sahaja,” kata Mawar lagi.

Memilih untuk menyusukan badan secara eksklusif buat Maryam, Mawar bangga dapat melakukan sedemikian dan ini merupakan yang diidam-idamkannya sejak dulu.

“ Walaupun terpaksa berjaga setiap malam dan mengepam susu setiap dua jam namun saya puas hati malah rasa bangga dapat buat yang terbaik buat Maryam,” katanya lagi yang sudah pun mengeluarkan produk jenama Maryam Fareeda Kids.

Bagi Fizo pula, Maryam merupakan anak yang jarang meragam.

“ Kalau demam pun dia tak merengek dan meragam. Malah kalau tengah malam minta susu pun dia tak menangis. Cemas juga ketika Maryam pertama kali demam dan dimasukkan ke wad seminggu tapi alhamdulillah dia anak yang kuat dan makin pulih. Kini Maryam dan pandai ketawa dan sudahpun mula meniarap pada awal Mei lalu,” kata Fizo lagi berkongsi gembira.


“Apalah Guna Rumah Bersih Tanpa Riuh Anak.” Deep Perkongsian Ni!

Ketika semua anak-anak masih kecil, memang benar diakui cabaran dan tugas kita sebagai ibu bapa bukan mudah.

Memandangkan setiap seorang anak itu ada ragam dan perangai mereka tersendiri yang perlu dilayan.

Itu belum lagi jika disentuh bab bergaduh berebut mainan, sepahkan rumah dan macam-macam lagi yang dibuat oleh anak-anak hingga membuatkan kita berasa penat berdepan dengan semua situasi tersebut.

Namun percaya atau tidak, yakinlah suatu hari nanti waktu-waktu itu jugalah yang membuatkan kita rindu.

Ini sebagaimana apa yang cuba dikongsikan oleh seorang ayah ini.

Jom baca apa pesanannya untuk kita lebih menghargai detik membesarkan anak-anak sementara mereka masih di depan mata.

Setiap hari, waktu begini hanya saya seorang sahaja yang ada di rumah. Kalau nak kemas rumah, atau nak lihat rumah bersih, inilah waktunya.

Tapi… Apalah gunanya rumah bersih kalau sunyi tanpa riuh rendah anak-anak yang seorang kuat mengusik dan seorang lagi kuat menangis.

Seorang kuat menyepah, seorang lagi kuat makan.

Rumah bersih, rapi dan teratur tapi hati kita sunyi.

Semalam, semasa ceramah keibubapaan, saya sebutkan kepada ibu bapa yang hadir.

Anak-anak menjadi milik kita sehingga usia mereka 12

Anak-anak akan menjadi milik kita sehingga usia mereka 12 tahun sahaja. Selepas itu, sedikit demi sedikit pegangan dan kebergantungan mereka kepada kita akan terlepas.

Masa itu, hanya kenangan masa lalu sahaja yang akan mengisi hari-hari kita.

Kena pula anak perempuan. Selepas terlafaznya sah pada akad nikah, maka hiraki ketaatan ibu bapa telah jatuh ke nombor dua dan tiga. Waktu itu, segala khidmat dan taat akan ditumpahkan kepada sang suami tercinta.

Tinggallah ibu bapa menanggung kesepian

Tinggallah lagi ibu bapa menanggung kesepian di rumah. Anak perempuan yang kita sayangi, yang kita cintai, yang menjadikan ayah sebagai kekasih pertama, perlahan-lahan dibawa pergi. Waktu itu, hanya iringan doa yang dapat dibekalkan. Agar suami yang menjadi khalifah akan mengetuai bahtera sebaiknya.

Waktu anak kecil ini, biarlah mereka lakukan apa sahaja. Conteng dinding, buat sepah, kumbah baju, biarkan. Semua itu boleh dibersihkan.

Kerana, satu hari nanti, hanya kenangan itu yang akan menjadi penghibur hati di saat kita merindui mereka.

Ahhhh. Menitik pula air mata ni. Spoil betullah.

Jangan pandang ringan jika ada sebarang simptom tau! Lebih-lebih lagi yang membawa ke arah kanser. Jangan ambil mudah! Jom dengar perkongsian dari Dr Salmi Daraup tentang kanser serviks.

Jom saksikan juga video tentang penjagaan gigi. Katanya ada cara berus gigi yang betul. Jadi nak tahu detail, kenalah tonton video ni ye!

Tonton juga video ini bagi anda yang mempunyai airfryer. Rupanya macam-macam aksesori ada untuk memudahkan kita memasak menggunakan airfryer.

Keriangan Famili, jom kita melancong secara maya bersama E-Keluargagader dengan menonton video percutian di The Bentong Farm. Best kalau dapat bawa anak-anak ke sana.


Dasyatnya Kesan Pada Otak Jika Anak Selalu Diabaikan! Doktor Ini Jelaskan Sebabnya

Sebelah kanan tu adalah otak kanak-kanak yang kurang kasih sayang, kurang sentuhan, kurang ransangan dan kurang perhatian.

Otak anak yang diabaikan ni mengalami gangguan teruk pada perkembangan cortex dan ukuran otaknya lebih kecil daripada otak kanak-kanak yang lain!

Nak anak bijak dan sihat otaknya?

Balik rumah nanti terus :
– peluk anak
– bisikkan perkataan ayah sayang adik / ibu sayang adik
– gosok ubun-ubun anak
– tinggalkan handphone di bilik lain atau di kereta
– tutup TV dan banyakkan bermain bersama
– banyakkan ciuman, pelukan dan sentuhan sayang
– banyakkan eye-contact, bukan screen-contact
– selalu bisikkan pujian kebanggaan kita pada perangai baik mereka

Terus praktik benda ni semua pada anak masing-masing ye. Jangan sampai otak anak kita teraniaya hanya kerana kita lebih fokus pada gajet dan dunia kita sahaja!

Sila ke Telegram Channel ⏩ t.me/NotaTaufiqRazif saya supaya tak terlepas ilmu parenting yang lebih penting ye

#tolongsebarkan
#ajarkeluargakita9

Sumber:FB Taufik Razif


Ini Cara Tanam Daun Selom Guna Batang Yang Dipotong, Mudah Ajer. Hasilnya Gemuk-Gemuk Merimbun!

Kenal tak daun selom? Ia adalah antara ulam boleh dimakan mentah atau dimasak. Tapi kalau nak lebih khasiat elok dijadikan ulam. Pilih yang muda dan segar untuk rasa yang lebih enak.

Memang banyak khasiat antaranya mengandungi pelbagai nutrien antaranya kalsium dan vitamin C.

Bagi yang suka ulaman ni, apa kata cuba tanam di rumah. Musim PKPB ni boleh lah bercucuk tanam. Kaedah yang digunakan adalah menggunakan batang daun selom yang dibeli di kedai. Tak perlu nak kena pergi ke kedai nurseri untuk cari benihnya. Beli je ulam ni dan guna batangnya untuk tanam.

Ikuti perkongsiannya.

1.Batang dipotong ikut ruas selom. Rendam dalam air. Ruas itu nanti akan keluar akar.

2. Lebih kurang 5-7 hari direndam, akan keluar akar melalui batang selom (pastikan selalu tukar air rendaman)

3. Tanam batang yang berakar ini secara melintang.

4. Tutup dengan tanah dan siramkan. Pastikan tanah sentiasa lembap.

5. Tanam selom ini mudah dan tak perlu tunggu masa lama. 2-3 minggu dah boleh tuai hasilnya.

Gemuk-gemuk daun selom dan sangat segar!


“Bayi Sihat & Isteri Juga Selamat.” Amar Bahrin Kongsi Berita Amyra Selamat Melahirkan Bayi Perempuan. Tahniah!

Pelakon cantik manis,  Amyra Rosli  semalam selamat melahirkan anak keduanya. Perkara itu diumumkan suaminya, pelakon Amar Baharin menerusi akaun Instagram miliknya.

Dalam perkongsian tersebut, Amar meluahkan rasa gembira dan syukur menerima ahli baru dalam keluarganya.

Bismillahi Allahuakhbar ❤ Alhamdulillah isteri saya Nur Amira Izzati dah selamat melahirkan anak perempuan kami pagi tadi. Baby sihat & Isteri saya juga selamat. Terima kasih buat semua yang mendoakan. Barakallahu Fik 🙏🏻

Perkongsian tersebut turut dimuat naik bersama sekeping gambar tanpa menunjukkan wajah bayi perempuannya.

Pasangan ini mendirikan rumah tangga pada November 2016. Hasil perkahwinan itu, mereka dikurniakan seorang cahaya mata sebelum ini iaitu Aqeef Anaqi yang kini berusia 3 tahun.
.


Jemaah Tabligh & Golongan ‘Turun Kayangan’, Jauh Benar Jika Hendak Dibuat Perbandingan!

Sehari dua ini kita ada terbaca perkongsian kurang seronok malah membuatkan  kita turut berasa marah dengan kluster oversea yang dilihat jauh sekali adab dan akhlaknya jika ingin dibandingkan dengan kluster tabligh.

Warganet sekali lagi tergamam apabila membaca perkongsian daripada Doktor Sakinah Sulong. Seakan tidak masuk akal, golongan ‘turun dari kayangan’ ini sanggup melontarkan kata-kata jelik kepada petugas-petugas kesihatan yang membuat pemeriksaan.

Baca perkongsian penuh ini dan pasti ramai antara anda turut berasa marah, geram malah menyampah dengan sikap golongan tersebut.

Kami Bukan Anjing

Pengalaman menjadi petugas yang mengambil sampel untuk Covid-19, kadang-kadang menjentik hati saya.

Manusia tak kira apa warna kulitnya, datang dengan dua lubang hidung, satu mulut untuk kami ambil swabnya. Tak kira lah siapa dia.
Pengarah Jabatan ke,
Jemaah tabligh ke,
Doktor ke,
Pelajar ke,
Semuanya sama. Lubang hidungnya sama.
Rongga mulutnya sama.

Tapi yang jadi buat ralat ialah kami menyaksikan ada manusia yang sangat sombong.

Masa kami ambik sampel jemaah tabligh, rata-ratanya mudah bagi kerjasama. Datang awal kalau diminta datang untuk pensampelan. Jarang yang buat masalah. Jarang yang nak bergaduh dengan petugas.

Tapi bila ada golongan yang baru turun dari kayangan ni, (yang baru pulang dari luar negara) macam-macam karenah terpaksa dihadapi.

Tak nak dikuarantin.
Marah-marah.
Panggil staff kami ‘dog’
Panggil staff kami pencacai najis.

Memang sangat kurang ajar!

Kami tak kisah bekerja keras untuk menyekat penularan Covid-19. Dan bukan kami minta dihampar karpet merah. Tapi betapa kami dihina hanya kerana kami cuba melakukan tugas kami. Sangat menyedihkan.

Sampaikan ada petugas yang terpaksa berundur tak mampu bersuara. Bimbang timbul kekasaran kerana dimaki begitu.

Saya fikir, kalau begini kelakuan orang yang dikuarantin, amat bagus sekiranya laporan polis dibuat. Atau MKN mengeluarkan arahan kepada pihak yang dikuarantin, sekiranya tak nak bagi kerjasama, disumbat lokap sementara!

Kami petugas kesihatan hanya bertindak mengikut arahan.
Buat saringan simptom dan vital sign.
Buat pensampelan.
Buat rujukan ke hospital seandainya perlu.
Hanya untuk memastikan rakyat Malaysia yang baru sampai dari luar negeri ini selamat dan tidak menyebarkan pada orang lain.

Memang kami kena kerja kuat sekarang. Pihak atasan duk pikir mana nak tempatkan mereka, pihak staff bawahan yang bertugas siang dan malam nak buat saringan. Bukan suka-suka.

Tapi, nampaknya, ada orang turun kayangan ini, sombongnya bukan main, bagai dipijak-pijak maruah kami, petugas kesihatan!
Memang tak bersyukur!

Nota kaki: Hari ni kami mendapat pemberian KFC daripada seorang jemaah tabligh yang telah melakukan ujian swab dengan kami.

Inilah indahnya akhlak mereka, jauh benar nak dibuat perbandingan.

#KitaJagaKita
#Covid19
#Membebelsayang


Pucuk & Bunga Betik, Biasa-biasakan Makan Untuk Jaga Kesihatan Anak Beranak!

Buah betik merupakan salah satu buah-buahan tropika yang sangat berkhasiat dan ajaibnya dari sudut rawatan alternatif, pucuk betik, daun betik malah bunga petik berperanan memberikan khasiat luar biasa jika diamalkan.

Untuk tahu detail, ini dia perkongsian daripada Laila Sari Via Kebun Bandar : Jom Tanam Sendiri.

Semoga perkongsian ini bermaanfaat.

Sapa ada tanam pokok betik?
Mak ..kat kampung tanam untuk bagi sedekah kat orang kampung..pastu mak bagi makan ayam nyer…Ayam ada sekor je pun…
Selain dari tu ..tanam sebab nak makan pucuk dan bunga betik tu..

Jom kita share sikit khasiat dia..

Buah…kalau muda boleh buat halwa..masak sayur rebus. Kalau yang masak..untuk makan lah kan…potong-potong kiub..letak dalam feezer..bila sejuk…makan..tabur garam sikit..serbuk asam boi ker…alahai..meleleh pulak ayor lior memalam ni..

Daun

Ubat paling mujarab untuk denggi..pahit dooow..tapi ubat kan..

Pucuk/ bunga betik…

Ni kalau ada penyakit darah rendah…yesss…ni ubat dia..Elok untuk pekatkan darah..
Cara : Makan pucuk yang di rebus..buat ulam..gulai..kerabu..

Bunga

kalau sakit perut cirit birit…emergency ubat..pi lah kat pokok betik tu..amik lah bunga dia..basuh dulu..kunyah-kunyah.. Telan..memang reda lah sakit perut tu…
Tapi..kalau sakit perut keracunan makanan…
Kunyah sardin dlm tin tu..makan..after 5..8 minutes.. Ok lah..

Tadi cite tentang daun betik ni dah ke lain pulak topik nyer..Iklan…tapi memang tu petua nya..akak share je..

Ok ni akak share resepi Kerabu pucuk/ bunga betik ya..

Sapa yang ada pokok betik..esok boleh buat ya..
Anggaran bahan tu agak-agak je lah…masak ni bukan boleh pakai resepi sangat..nak sedap..kooo ..campak-campak je lah..
Tapi campak-campak tu tengok gak bahan nyer..jangan tercampak garam lebih…ajee jenuh le kena darah tinggi lak…

Resepi Kerabu Pucuk/ Bunga Betik

Cilipadi✅
Bawang merah✅
Belacan✅
Serai✅
Udang kering✅
Santan pekat
Garam
Kerisek..
Perahan limau
Pucuk/ Bunga betik..rebus bersama pucuk senduduk..@ garam..dalam.10 minit..toskan..

Cara: Bahan yang ✅..tumbuk halus..campurkan dengan pucuk/ bunga betik..masukkan santan pekat..garam..kerisik dan perahan limau..balance kan rasa..pedas..masin..masam..

Sumber : Laila Sari Via Kebun Bandar : Jom Tanam Sendiri.


“Terpegun Tengok!” Rumah Flat 750 Kaki Persegi Bagaikan Istana ‘Disney Fairytale’, Warganet Kagum Lihat Dekorasi Wanita Ini.

Kagum melihat dekorasi kediaman ini dihias cantik dengan sempurna bagaikan sebuah kediaman berlatar kan sebuah cerita dongeng terkenal seperti beauty and the best dan snow white.

Setiap ruang bermula ruang tamu, kamar tidur, dapur dan bilik air dihias dengan tema disney fairytale.

Namun siapa sangka, keindahan kediaman ini sebenarnya sebuah rumah flat berkeluasan hanya 750 kaki persegi. Sungguh inspirasi!

Begitulah kediaman yang dimiliki oleh puan Aida Aries menerusi group KaMi SuKa DeKo DeKo yang telah berkongsi gambar-gambar menarik di kediamannya.

Biarpun berusia 51 tahun, kreativiti wanita ini sungguh menakjubkan warganet. Rata-rata menjadikan perkongsiannya sebagai rujukan untuk tatahiasa kediaman masing-masing.

Menerusi ruangan komen didapati, puan Aida merupakan peminat tegar Disney dari kecil lagi dan semua filem Disney telah ditonton berulang kali sehinggakan mengadaptasikan watak filem berkenaan untuk dekorasinya.

Jom kita jamu mata melihat kediaman yang indah ini, bagaikan berada di alam fantasi!

__________________________________________________

Rumah flat berkeluasan 750 sqf saye ni saye decor bertemakn Disney Fairytale…minat pade disney memang dah lame…dapur tu gambar lama skrg Dlm proses ubah jady tema snow white.

RUANG TAMU

Chest drawer lama,phone booth N jam antik semuanya pemberian dari anak-anak saya dan saya tampal dengan glitter wallpaper. Pasu bunga dari tin Saya balut dengan glitter. Dulang hiasan Saya diy guna photo frame dari ikea.

Baju cinderella n cushion kasut jahit sendiri..

Fireplace Saya buat sendiri guna papan terbuang…

Baju princess semue jahit sendiri.

KAMAR TIDUR

Bilik tido tema Rapunzel.

Rapunzel window saye diy sendiri guna cardboard. Rapunzel anchanted flower n braids diy sendiri…

Play kitchen diy sendiri guna papan terbuang.

Mug semue sis beli Kat shanghai Disneyland…Kat shopee tk silap Ade jual.

wallpaper beli di shopee

Beli bed crown di shopee

Chest drawer Ikea pemberian besan saye 5 thn lps saye tampal wallpaper n tukar handle…lemari kecik madame de la grande bouch dari filem beauty and the beast saye diy sendiri guna cardboard.

GAUN ‘PRINCESS’ JAHIT SENDIRI

Belle’s dress jahit sendiri.

Baju2 Disney princess semue jahit sendiri.

RUANG DAPUR

BILIK AIR

HALAMAN RUMAH

Wow sangat cantik! Dah dapat idea. Selamat deko rumah hujung minggu ni.

TOP ARTICLE


Tak Sangka! Walaupun Bajet Ciput Tapi Dapat Buat Sendiri Cermin Mekap Berlampu Sama Seperti Di Kedai Perabot

Bagi kaum wanita, cermin mekap adalah sangat penting untuk mereka berhias. Jika sebelum ini, kita hanya melihat cermin mekap berlampu hanya digunakan sewaktu fotografi di studio namun kini anda boleh milikinya sendiri dan diletakkan di bilik tidur.

Namun harganya melebihi RM50 dan saiznya sudahpun ditetapkan. Bagi anda yang sudah memiliki meja hias dan hanya mahu menambah lampu sahaja, anda boleh membuatnya sendiri,

Di laman sosial, seorang wanita bernama Puan E’zzati Zainol telah berkongsi cara terperinci untuk menghasilkan cermin mekap berlampu atau vanity mirror dengan kos yang paling bajet.

Bahan yang digunakan memang mudah nak dapat. Hasilnya pula sangat cantik, siap ada lampu lagi!

Hanya 4 bahan utama yang diperlukan :

BAHAN-BAHAN

Lampu ini memang ada dijual macam ni dah siap dengan bateri. Boleh dapatkan di Kaison.

CARA-CARA

1. Buat Rangka & Balutkan Dengan Wallpaper

Pertama sekali, potongkan kotak ikut ukuran cermin yang kita ada.

Kemudian, gamkan dan balut dengan wallpaper pilihan anda.

2. Tebuk Lubang Pada Kotak

Bila dah siap balut, tebukkan lubang di sekelilingnya dengan menggunakan pensel. Anggarkan jarak mengikut besar bola ping pong.

(Yang ini saya buat contoh je, jadi sebab tu tak balut dengan wallpaper.)

3. Masukkan Lampu

Seterusnya, masukkan lampu di bahagian belakang kotak tadi.

4. Tebuk Bola Ping Pong

Kemudian, tebuk bola ping pong dan masukkan lampu tadi ke dalam bola pingpong.

Kalau rasa tak cukup terang, boleh masukkan lagi banyak lampu ke dalam bola ping pong. Kalau nak lagi terang, guna bulb LED.

Bila dah OK, boleh gamkan supaya lebih kukuh.

5. Siap

Tada… Dah siap rupanya. Mudah kan?

Kalau tutup lampu, beginilah rupanya.

Kalau nak beli satu set yang siap, mestilah berkali ganda lebih mahal. Bolehlah DIY sendiri, sekadar buat suka-suka saja. Walaupun DIY, ianya tetap cantik dipandang, praktikal, dan ekslusif. Yang penting, ia memang menjimatkan poket anda.

Jadi, tunggu apa lagi. Jom jadikan cermin berlampu ini sebagai projek hujung minggu anda!


“Bangga Dapat Buat Sendiri Semua. Penat Tapi Berbaloi.” Fasha Sandha  Isi Masa Waktu PKP Dekorasi Bilik Anak & Kucing!

Apabila berpeluang duduk di rumah waktu PKP, pasti ramai yang tak melepaskan peluang bersama famili dalam membuat macam-macam aktiviti kan.

Inilah masanya untuk mengeratkan lagi hubungan, kalau sebelum ini masing-masing sibuk dengan urusan sendiri.

Demikian juga dengan aktres cantik manis, Fasha Sandha. Dalam satu perkongsian di laman instagramnya, isteri kesayangan Aidil Aziz ini memuat naik video dia mendekorasi bilik anak-anaknya.

Project PKP 2.0
Alhamdulillah bangga dapat buat sendiri semuanya 😂 😍
Penat tapi berbaloi…
Dapat siapkan bilik anak2 dan bilik kucing2.
Now masa untuk fokus pada pengambaran drama terbaru.
❤

Jom siapa yang dirumah tapi takde idea nak buat apa, boleh ikut kami. 💜
#iburayfalrayshaaisha #iburayfalraysha

Selain bilik anak, Fasha juga turut menghias bilik kucing yang dipeliharanya. Menurut ibu kepada 3 cahaya mata ini, dia gembira dapat menyiapkan bilik anak dan kucing sebelum kembali aktif di set penggambaran.


“Dulu Tolak Lamaran, Tak Sangka Jodoh Kuat.”  Dari Sahabat Ke Jenjang Pelamin, Dayana Roza Selamat Bergelar Isteri!

Dengan sekali lafaz pelakon Dayana Roza, 29, sah bergelar isteri kepada usahawan, A’dale Adham Ayahudin, 33, kira kira jam 8.57 pagi tadi.

Majlis yang berlangsung mematuhi prosedur operasi standard (SOP) diadakan di Masjid Negara dihadiri sekitar 30 orang di kalangan ahli keluarga terdekat dan teman rapat.

Pasangan ini dinikahkan bapa Dayana, Kamsum Baharin Kassim dan disaksikan Imam masjid berkenaan, Ustaz Muhammad Afif Jamal.

A’dale menyerahkan tujuh dulang hantaran berbalas sembilan dulang, pada majlis itu. Mas kahwin pula diberi dalam bentuk gelang tangan bernilai RM2000. Manakala wang hantaran dirahsiakan atas permintaan kedua ahli keluarga.

“Alhamdulillah terpateri sudah ikatan yang sah antara kami. Sepatutnya kami nikah pada 12 Disember lalu. Kita hanya merancang. Di sebalik ujian pandemik COVID 19 ini yang membataskan banyak perkara, kami dapat melangsungkan yang wajib dulu dan dilangsungkan pagi ini.

“Kami cuba mempercepatkan majlis nikah ini seperti yang dirancang kerana datuk A’dale sudah tua dan sakit. Cuma datuknya tak sihat dan tak dapat tengok majlis akad nikah.

“InsyaAllah kalau tiada aral melintang majlis resepsi akan dibuat 1O Januari depan juga di ibu kota. Cuma sejurus selepas majlis nikah ada sedikit keraian diadakan di sebuah premis acara di ibu kota,” kata Dayana.

Empat tahun lepas tolak lamaran

Menurut Dayana atau nama sebenarnya, Nur Dayana Kamsun Baharin, suaminya selama perkenalan mereka bersungguh-sungguh untuk memilikinya.

“A’dale pernah menyuarakan hasrat melamar saya sekitar empat tahun lalu. Tetapi, saya menolak lamaran itu. Tak sangka, hasratnya kini menjadi kenyataan. Dia sanggup menunggu lama. Jodoh kuat antara kami.

“Sebelum ini memang kami berkawan rapat dan sering lepak bersama. A’dale juga teman gaduh dan paling suka menyakat saya. Tak sangka, jodoh depan mata, tak pernah sedar selama ini.

“Saya sukakan A’dale kerana dia pandai mengambil hati ibu sepanjang kami berkawan,” katanya yang terlebih dulu melangsungkan pertunangan pada 5 Ogos lalu.

Lasak tapi sekepala

Sementara itu, A’dale berkata, Dayana yang lasak dan boleh satu kepala dengannya yang suka laut, berlayar dan memancing.

“Arwah nenek pernah cakap nak cari calon isteri, pilih berkulit putih. Jadi, Dayana memang dalam kategori putih, cuma sekarang gelap sedikit.

“Paling penting, kami meminati hobi lasak bersama,” katanya.

Dari kawan baik bertukar cinta

Dayana yang lahir menerusi program realiti, Anak Wayang mengenali suaminya atas dasar kawan baik sejak enam tahun lalu. Namun, tanpa diduga hubungan bertukar menjadi cinta, tahun ini.

Pasangan ini tidak menolak rezeki dikurniakan anak dalam masa terdekat selain merancang untuk berbulan madu di Pulau Langkawi.


Hirisan Keledek, Itu Cara Sempoi Nak Tanam Agar Cepat Bertunas!

Ubi keledek selain enak direbus dan dimakan begitu sahaja ketika  panas, malah keledek juga enak dimasak dengan pelbagai citarasa.

Boleh dijadikan kuih, inti karipap, bubur, malah pucuk keledik juga enak jika dimasak sayur lemak.

Kiranya, jika ditanam sayur keledek ini  macam-macam masakan boleh kita sajikan kepada keluarga.

Jadi bagaimana sebenarnya cara untuk menanam keledek ini ye?

Semaian ubi Keledek

1. Potong ubi keledek anggaran 1-2 cm.

2. Susun dalam besen yang diisi tanah.

3. Isikan selapis tanah untuk menutup keratan ubi keledek.

4. Siram basahkan keseluruhan tanah. Pastikan air tidak bertakung.

5. Labelkan dan simpan di tempat teduh.

6. Selepas 15 hari, anak keledek sudah boleh dipindahkan ke tapak penanaman.
Selamat mencuba.

Sumber : Lebai Kudin via Kebun Sayur, Bunga dan Buah-buahan


Status Ibu Tiri Hanya Sekadar Gelaran,  5 Artis Ini Mampu Hidup Bahagia, Wajar Kita Contohi!

Membuat keputusan untuk mengahwini lelaki berstatus duda tidak semudah yang disangka. Lebih-lebih lagi apabila lelaki yang bakal dikahwini mempunyai anak, hasil perkongsian dengan isteri terdahulunya.

Istilah ibu tiri menjadi ketakutan untuk sesetengah pihak kerana dunia melabelkan status ibu tiri begitu negatif sekali. Watak bengis, jahat, antagonis dan tidak berperikemanusiaan hanya kerana anak-anak ini bukan dilahirkan daripada perutnya sendiri menjadikan mereka sering disalah erti.

Walhal ibu tiri juga adalah wanita biasa yang punya hati dan perasaan. Sekalipun bukan melahirkan anak-anak suaminya, mereka juga punya naluri keibuan apa lagi melihat anak-anak kecil yang perlukan perhatian.

Mendidik anak-anak tiri bukan mudah namun ramai wanita bergelar ibu tiri mampu mendidik dan menjadikan anak-anak tiri mereka sebagai insan berjaya. Paling penting mereka hidup bahagia dan aman damai.

Contoh terdekat kejayaan mendidik dan membesarkan anak-anak tiri adalah beberapa artis dan selebriti tempatan kita. Melihatkan contoh Datuk Siti Nurhaliza yang hidup aman damai, penuh kasih sayang bersama anak-anak tirinya sedikit membuka mata bahawa ibu tiri bukan untuk dilabelkan sesuka hati dengan watak penuh negatif.

Kelembutan dan kasih sayang ikhlas daripada Datuk Siti Nurhaliza terhadap keempat-empat anak tirinya, Muhd Anas Zawawi, Muhammad Adib, Muhammad Asyraf dan Muhammad Aazief, menjadikan kisah anak beranak ini wajar dicontohi. Walaupun pernah dilemparkan kata-kata fitnah dan cacian suatu waktu dahulu, namun beliau berjaya membuktikan bahawa mereka mampu hidup bahagia dan aman damai.

2. Datin Marlia Musa

Kisah dan pengkongsian hidup Datin Marlia Musa yang berkahwin dengan komposer tersohor negara, Datuk M.Nasir pada tahun 2000 juga wajar kita jadikan contoh. Perkahwinan M.Nasir yang memiliki lima orang anak iaitu Muhammad Ilham, Muhammad Yasin, Muhammad Hidayat, Muhammad Syafii dan Nilam Sari yang ketika itu berusia 2 tahun menjadikan Marlia ‘ibu segera’ kepada lima orang anak tiri. Kini setelah 17 tahun, mereka hidup sebagai sebuah keluarga yang utuh dan akrab bersama walaupun hanya bergelar ibu tiri.

3. Lisdawati

Begitu juga pemilik nama Lisdawati atau nama sebenarnya Nisdawati Nazaruddin. Kata Lisdawati bergelar ‘ibu segera’ bukan sesuatu yang mudah. Sementelah anak-anak tirinya ketika itu masih kecil. Tetapi bak kata pepatah alah bisa tegal biasa, dorongan dan sokongan sang suami banyak membantu memainkan peranan dalam membolehkan hubungan Lisdawati dan anak-anak tirinya menjadi akrab.

Walaupun hanya Faris yang tinggal bersama, namun hubungannya bersama kesemua anak-anaknya yang lain, Fatihah, 21, Farisha, 18 dan Fikri, 15 erat seperti sahabat berkat kasih sayang yang ditunjukkan. Itulah kunci bahagia miliknya.

4. Memey Suhaiza

Tidak terkecuali juga pelakon Memey Suhaiza yang hidup bahagia bersama tiga anak tirinya. Kabus hitam yang pernah menyelubungi Memey dan Norman Hakim suatu ketika dahulu sudah lama berlalu. Kini, sinar cahaya kebahagiaan melimpah dengan penuh kasih sayang. Malah, mereka antara pasangan yang menjadi contoh kerana mendidik anak-anak dengan baik.

Memey Suhaiza bukan hanya berkongsi bahagia dengan dua anaknya, Muhammad Darwisz Hakim, 4, dan Muhammad Dikhriz Hakim, 2, malah kebahagian tersebut turut dikongsi bersama tiga anak hasil perkahwinan Norman dengan dengan bekas isteri, Abby Abadi iaitu Mohamed Danish Hakim, 14, Marissa Dania Hakim, 12, serta Maria Danisha Hakim, 9.

5. Ashanty

Begitu juga dengan penyanyi Indonesia, Ashanty. Sejak berkahwin dengan Anang Hermansyah, Ashanty bukan hanya menerima cinta Anang bahkan berkongsi kasih dengan dua anak tirinya, Aurel dan Azriel. Akrab sebagai sahabat, Ashanty kerap membela Aurel di laman sosial apabila Aurel kerap dikutuk oleh netizen akan kisahnya saban hari. Itulah kasih sebenar ibu tiri yang wajar dijadikan teladan.

Sebagai manusia janganlah mudah melabelkan status ibu tiri sebagai negatif dan memandang sinis. Apa ada pada sebuah gelaran? Apa yang lebih penting adalah bagaimana kita harus meneruskan kehidupan setiap hari dengan baik dan memegang amanah dengan sebaiknya. Biarpun bukan darah daging sendiri, keikhlasan dan kasih sayang itulah yang menjadi kunci kebahagiaan.


Jangan Berhenti Pikat Hati Pasangan. Ikuti Cara Ini.

Semua orang mahu jadi bahagia, tidak kiralah hidup di dunia mahupun di akhirat sana. Cuma orang gila sahaja yang menginginkan kecelakaan untuk dirinya. Namun ramai yang merungut yang hidupnya kurang bahagia, mungkin kerana apa yang diidamkan itu tidak kesampaian atau mungkin juga dia sendiri tidak tahu apa yang benar-benar membuatkannya bahagia.

Panduan berikut mungkin boleh membantu anda mewujudkan dan menjaga keintiman hubungan dengan pasangan.

1. Bantu pasangan melakukan sebahagian daripada tugas dan tanggungjawabnya boleh membantu hubungan suami isteri semakin mesra. Misalnya, “Ohh.. penat juga cuci pinggan, ya.” Pada masa sama, pasangan berasa mendapat perhatian dan dihargai.

2. Sentuhan lembut menjadi satu daripada bahasa cinta. Ya, benar, kasih sayang tidak selalu harus ditunjukkan dengan sentuhan.

Ciuman, pelukan, berpegangan tangan dan duduk disisi pasangan dapat mendekatkan jalinan emosi (mendamai dan menenangkan hati pasangan).

3. Beri pujian kepada pasangan pada waktu tertentu membuat pasangan berasa diperlukan, dihargai dan diperhatikan.

Pujian yang baik dan tepat membantu memberi dorongan kepada pasangan untuk melakukan sesuatu dengan lebih baik atau paling tidak, mempertahankannya. Hubungan anda dan pasangan juga bertambah intim.

4. Hadiah berpengaruh besar dalam menyemai perasaan cinta dan kasih pasangan suami isteri. Apatah lagi jika diberi pada waktu tepat dan hadiah yang sesuai (mungkin diperlukan).

Hadiah itu kecil dan tidak mahal, tetapi paling penting mampu mengungkapkan kasih sayang anda kepada pasangan.

5. Dalam setiap keadaan, kebersihan diri harus diberi perhatian. Lumrah, jika berbau (misalnya, badan atau nafas berbau) akan dijauhi kerana rasa terganggu (dengan bau). Jadi, jagalah kebersihan diri kerana pasangan berhak mendapatkan yang terbaik daripada anda.

6. Bergurau boleh merehatkan hati, menenangkan fikiran, penawar kebosanan dan mampu mengukir senyuman. Anda boleh membayangkan betapa dinginnya hubungan suami isteri jika tidak diselingi gurau senda. Jadi, berguraulah selalu agar rumah tangga sentiasa ceria.

7. Dalam kesibukan menguruskan rumah tangga, jangan batasi diri anda untuk berdua-duaan dengan pasangan walaupun sekadar duduk berbual santai atau melakukan kegiatan rumah berdua, mengemas rumah atau memasak makanan kesukaan. Satu lagi, makan berdua, atau mengunjungi kenalan tanpa bawa anak bersama boleh membantu anda dan pasangan lebih dekat dan mesra.


DIY Skrub Kopi 3 Bahan Paling Senang,  Kulit Makin Cantik, Mulus Lagi Lembap, Wajib Cuba Ni!

Bukan selalu kita dapat memanjakan tubuh dengan skrub. Adakalanya bila membeli produk di kedai, masa nak menyental pula tidak ada. Sudahnya skrub yang kita beli tersadai begitu sahaja.

Cadangan yang lebih baik adalah cuba buat sendiri di rumah dan kemudian terus sahaja skrub pada badan. Masalah membazir dan tak ada masa pun berjaya di atasi.

Hasilkan sendiri skrub kopi ini ternyata lebih hebat. Tak payah membazir, boleh saja pakai serbuk kopi yang ada di rumah. Jimat. Kalau nak jadikan panduan, boleh ikuti cara yang dikongsikan oleh Maizura Ibrahim ni.

Skrub Guna 3 Bahan

Menariknya hanya pakai 3 bahan saja. Jimat!

Akak nak share macam mana nak buat skrub kopi kat rumah. Guna 3 bahan je. Scrub yang halus dan lembapkan kulit. Flawless lama-lama nanti.

Alang-alang uols suka mengopikan, cuba mintak serbuk kopi yang dah dipakai kat kedai kopi tu. Boleh juga beli serbuk kopi tu. Tapi nak jimatkan. Mintak jer. Sebab hampas kopi tu akan buang jugak.

Bahan-bahan:
1 cawan serbuk kopi
1 cawan gula perang -nak guna gula biasa pun boleh
1/2 cawan minyak kelapa (VCO)
Serbuk kayu manis -kalau nak guna

Campurkan semua bahan. Gaul sebati. Pastikan kopi tu tak berketul.Akak asingkan sikit campur dengan cinnamon powder. Simpan dalam peti sejuk. Keluarkan yang nak guna jer.Abaikan bon apetit tu yer.

Cara-cara tengok gambar ye.

1. Campurkan semua bahan.

2. Gaulkan sebati.

3. Pastikan kopi tu tak berketul.

4. Akak asingkan sikit campur dengan serbuk kayu manis.

5. Simpan dalam peti sejuk. Keluarkan yang nak guna je.

Selamat mencuba!


“Sebagai Ayah Usaha Jadi Yang Hebat Di Mata Anak!”- Begini Triknya & Ambil Peluang Masa Anak Masih Kecil Lagi!

Dalam mendidik anak-anak tidak dinafikan betapa besarnya tanggungjawab seorang ibu dan ayah. Bahkan jika ingin dibandingkan, besar lagi tanggungjawab bagi seorang ayah sebab ayah adalah pemimpin keluarga.

Difahamkan menurut perkongsian daripada Dr Reza Zainol,  anak lelaki bila bermula usia 6-13 tahun, anak lelaki akan mula tertarik kepada lelaki lain yang lebih dewasa. Mereka itu boleh jadi ayah, pakcik, datuk, ayah tiri atau saudara lelaki yang lain.

Pada usia ini juga, ayah menjadi lebih penting kerana anak lelaki mula tersedar yang satu hari nanti mereka juga akan jadi lelaki dewasa.

Akan timbul minat untuk anak belajar bagaimana untuk menjadi seorang lelaki yang sebenar.

Jika lelaki dewasa yang rapat dengannya ialah ayah, dia akan mula mendekati, belajar dan meniru setiap kelakuan si ayah.

Pada waktu ni juga, secara fitrahnya dia bersedia untuk belajar dan mendengar kata-kata dari ayah.

Ambillah peluang ini supaya:
1. Anak lelaki belajar berhujah dan berkata-kata daripada ayahnya.
– Anak lelaki akan belajar, lelaki boleh berhujah dengan tenang tanpa menyakiti sesiapa.

2. Anak lelaki belajar meluahkan perasaan dengan memerhati ayahnya.
– Penting untuk anak melihat cara si ayah mengawal diri ketika dirinya penuh dengan emosi.

3. Anak lelaki perlu lihat ayahnya bersama-sama menguruskan kerja di rumah bersama ibunya.

4. Anak lelaki perlu diajar oleh ayah yang ibunya bukan bibik di rumah. Ibunya perlukan rehat, makan dan tidur yang secukupnya.

5. Yang paling penting, ayah mesti ajarkan pada anak lelaki, wajib hormat pada wanita terutama pada ibu sendiri. Anak perlu lihat ayahnya sentiasa mempertahankan maruah ibunya dalam apa jua keadaan.

Membuka aib wanita, bercerita perkara yang lucah dan mencarut bukanlah ciri-ciri maskulin yang kita nak anak lelaki belajar.

Lantaran itu juga, sebagai ayah berusahalah jadi ayah yang hebat di mata anak-anak.

1. Jadi pendengar setia setiap kali anak bercerita. Walaupun remeh, tapi itulah terapi bahagia untuk anak-anak.

2. Pandang mata anak bila berbual.

3. Selalu guna nada suara yang lembut bila bercakap.

4. Tetapkan “Bonding Time” dengan anak. Yang penting, kita luang masa yang berkualiti bersama dengan anak.

5. Jadi ayah yang sentiasa kagum dengan idea dan pendapat anak. Anak kita pun nak rasa yang diri mereka bijak di mata ayah.

6. Jaga tutur kata depan anak dan isteri walaupun tengah penat atau marah.

7. Jadi tempat yang selamat untuk anak bercakap, meluah rasa dan bermain.

8. Selalu peluk cium anak tanpa pilih kasih.

9. Rajin ambil dan kumpul gambar anak sebagai kenangan.

10. Jadi insan yang paling banyak memuji dan menyokong usaha anak walaupun tidak sempurna.


Semua Wanita Elok Bertangas. Sediakan Sendiri Ramuannya, Tak Susah Pun!

Bertangas  adalah amalan yang telah lama dilakukan oleh wanita Melayu. Lazimnya bertangas ini akan dilakukan oleh wanita selepas bersalin. Pun begitu sebenarnya bertangas ini juga sangat bagus diamalkan setiap kali selepas haid.

Jika dilihat pada tujuan dan manfaat bertangas itu sendiri sebenarnya dikatakan  mampu memberi impak pada bahagian dalaman dan seluruh tubuh wanita jika dilakukan secara konsisten.

Menyedari kebaikan bertangas, Puan Norzanariah Ismail ingin berkongsi cara penyediaan bertangas agar semua wanita di luar sana dapat manfaatnya. Adanya perkongsian ilmu ini, kini tanpa perlu ke Spa kecantikan, anda boleh lakukan bertangas di rumah dengan lebih selesa dan mudah! Jom semak apa bahan-bahan yang diperlukan.

Sediakan kelengkapan :

 Bahan yang diperlukan:
Bahan-bahan:
10 keping asam keping
3 biji manjakani atau 1 sudu besar serbuk manjakani
3 helai daun sirih
2 sudu besar garam kasar
Segenggam inai
2 cm halia
Serumpun serai wangi (termasuk daunnya)
2 helai daun kunyit
Dua sudu besar jintan hitam
Boleh juga ditambah dengan daunan dari pokok-pokok herba

Cara Buat :

BILA MASA SESUAI UNTUK BERTANGAS?
Hari haid ke-6,7 & 8.
Seminggu 3 kali kecuali kedatangan haid
Untuk dalam pantang, terbaik adalah hari ke-30 hingga hari ke-37

Sumber : Norzanariah Ismail


Nak Isteri Sentiasa Cantik, Para Suami Kena Baca Nasihat Oleh Doktor  Ini. Menarik!

Suami mana yang tak inginkan isteri yang sempurna dimata mereka,  sentiasa cantik tetapi  dalam masa yang sama tidak memberi sokongan yang sebaiknya.

Malah, ada suami yang culas dan enggan berbelanja lebih dalam bab penjagaan diri isteri.

Kalau para suami nak bonus isteri sempurna dan cantik selalu, suami kenalah sokong isteri  terutama apabila mereka mahu berdiet.

Selain  bagi semangat, suami juga tak lokek untuk belikan produk atau tolong isteri amalkan petua tradisional untuk dia kekalkan kecantikannya.

Selain membeli produk kecantikan, para suami juga kena tahu TIDUR yang mencukupi juga penting jika nak cantik.

Semalam saya biar je isteri saya tidur dulu. Saya pula yang ambil giliran tidurkan anak-anak.

Ada 5 sebab kenapa saya tak nak isteri saya selalu tidur lambat dan tak cukup tidur :

1. Saya kan nak isteri saya kekal ramping. Saya tahu kalau selalu tidur lambat ni akan membuatkan isteri saya gemuk ( obesity ). Ada kajian pada tahun 2004 mengatakan mereka yang tidur kurang daripada 6 jam lebih berisiko untuk gemuk dibandingkan mereka yang tidur lebih daripada 6 jam.

2. Saya kan nak isteri saya cantik macam bidadari di depan mata saya. Saya tahu tak cukup tidur hanya akan membuatkan hormon cortisol ( stress hormone ) dalam badan dia makin banyak. Cortisol ni akan break down kolagen pada kulit tau. Makin cepat kurang kolagen, makin tak elastic dan tak mulus la kulit isteri saya. Bahasa mudahnya adalah, MAKIN CEPAT TUA! Aduh!

3. Saya juga taknak isteri saya pelupa. Saya sangat perlukan seorang isteri yang boleh ingatkan saya ketika saya terlupa. Kalau dua-dua pelupa memang kucar kacir rumahtangga. Tahu tak, tak cukup tidur ni boleh buatkan seseorang tu jadi pelupa? Longterm memory otak lebih mudah terbentuk pada level tidur yang paling dalam sekali. Kalau kurang tidur, kucar kacir la sistem memori tu.

4. Saya taknak isteri saya stress, depresi dan mengalami mood disorder. Saya tahu biasanya orang ada penyakit depression dan anxiety ni biasanya tidur kurang daripada 6 jam sehari. Saya nak mood isteri saya stabil dan bahagia kerana saya percaya mood bahagia isteri saya akan mempengaruhi mood saya dan anak-anak juga.

5. Saya taknak isteri saya sakit-sakit. Kekurangan tidur yang melampau dan berpanjangan boleh menyebabkan penyakit yang sangat fatal antaranya :

– serangan jantung
– risiko nak kena darah tinggi meningkat
– risiko nak kena kencing manis meningkat
– sistem imun pun jadi makin lemah

Jadi saya pesan sangat kepada diri sendiri dan para suami semua, tengok tengokkanlah kualiti tidur isteri kita ye terutamanya yang ada anak kecil. Tak salah pun bergilir jaga anak kan.

Tolong sampaikan pesanan ni ye.

Sumber: Dr Taufik Razif


Begini Cara Nak Pasangan Makin Sayang. Ustazah Asma Harun Kongsi 7 Surah Al-Quran, Doa Rahsia Rumahtangga Bahagia.

Amalan membaca Al-Quran memberikan manfaat yang banyak kepada manusia. Salah satunya memberikan kebahagian buat pasangan suami isteri. Selain kasih sayang, rezeki yang melimpah ruah, Al-Quran mempunyai kebaikkan infiniti kepada manusia.

Lebih indah jika amalan membaca Al-Quran menjadi rutin dalam sesebuah keluarga itu. Malah lebih bagus jika mengetahui terjemahan Al-Quran itu. Sesunguhnya amalan membaca surah-surah Al-Quran itu banyak manfaatnya.

Moga ayat-ayat Ql-Quran ini yang mustajab ini memberikan kebahagiaan kepada pasangan sehingga akhir hayat.

DOA 1:

MEMOHON KEBAIKAN DAN DIJAUHI KEJAHATAN

اللَّهُمَ حَبَّبْ إِلَيْنَا الْإِيمَانَ وَزَيِّنْهُ فِي قُلُوبِنَا، وَكَرِّهْ إِلَيْنَا الْكُفْرَ وَالْفُسُوقَ وَالْعِصْيَانَ، وَاجْعَلْنَا مِنَ الرَّاشِدِينَ

“Allahumma habbib ilainal imaana wazayyinhu fi quluubinaa, wa karrih ilayyal kufro wal fusuuqo wal ‘isyaan, waj’alna minar raasyidiin.” (Surah Al-Hujurah: 7)

Maksudnya: “Ya Allah, jadikanlah kami cinta kepada keimanan dan jadikanlah ia indah di hati kami, bencikanlah kami pada kekafiran, kefasikan, dan kedurhakaan, serta masukkanlah kami dalam golongan orang yang mendapat petunjuk.”

DOA 2:

DOA MEMOHON CINTA & KASIH SAYANG

اللَّهُمَّ إِنِّي أَسْأَلُكَ حُبَّكَ وَحُبَّ مَنْ يُحِبُّكَ وَالْعَمَلَ الَّذِي يُبَلِّغُنِي حُبَّكَ

“Allahumma inni as-aluka hubbaka wa hubba man yuhibbuka wal ‘amala alladzi yubalighuni ilaa hubbika. (Hadis Hasan, Riwayat Tirmidzi) Maksudnya: “Ya Allah, sesungguhnya aku memohon kepadaMu cintaMu dan cinta orang-orang yang mencintaiMu dan aku memohon kepadaMu amalan yang dapat menyampaikanku kepada cintaMu. ”

DOA 3:

MEMOHON DIJAUHI HASAD DENGKI & DENDAM DALAM KELUARGA

رَبَّنَا اغْفِرْ لَنَا وَلِإِخْوَانِنَا الَّذِينَ سَبَقُونَا بِالإِيمَانِ , وَلا تَجْعَلْ فِي قُلُوبِنَا غِلًّا لِّلَّذِينَ آمَنُوا رَبَّنَا إِنَّكَ رَؤُوفٌ رَّحِيمٌ

“Rabbanaghfirlanaa wali ikhwaanina, allaziina sabaquuna bil iimaan, walaa taj’al fii quluubinaa ghillal lillaziina aamanu, rabbanaa innaka rauufur rahiim.” (Surah Al-Hashr: 10) Maksudnya: “Wahai Tuhan Kami, ampunkanlah dosa kami dan dosa saudara-saudara kami yang mendahului kami dalam iman, dan janganlah Engkau jadikan dalam hati kami sebarang perasaan hasad dengki dan dendam terhadap mana-mana orang beriman. Wahai Tuhan kami! Sungguhnya Engkau amat Pelembut dan Pengasih.”

DOA 4:

MEMOHON PASANGAN & ZURIAT YANG MENJADI PENYEJUK HATI

رَبَّنَا هَبْ لَنَا مِنْ أَزْوَاجِنَا وَذُرِّيَّاتِنَا قُرَّةَ أَعْيُنٍ وَاجْعَلْنَا لِلْمُتَّقِينَ إِمَامًا

“Rabbana hablana min azwajina wa dzurriyyatina qurrata a’yun waj’alna lilmuttaqina imaama” (Surah Al-Furqan: 74) Maksudnya: “Wahai Tuhan kami, anugerahkanlah kepada kami isteri-isteri kami dan keturunan kami sebagai penyejuk hati (kami), dan jadikanlah kami imam bagi orang-orang yang bertakwa.”

DOA 5:

MEMOHON DIBERI KECUKUPAN & MENGHADAPI KESULITAN

حَسْبِيَ اللَّهُ لَا إِلَٰهَ إِلَّا هُوَ ۖ عَلَيْهِ تَوَكَّلْتُ ۖ وَهُوَ رَبُّ الْعَرْشِ الْعَظِيمِ

“Hasbi Allahu Laailahaillaa huwa’alaihi tawakkaltu wahuwa rabbul ‘arshil adziiim” (Surah At-Taubah: 129) Maksudnya:

“Cukupkanlah bagiku Allah (yang menolong dan memeliharaku), tiada Tuhan (yang berhak disembah) melainkan Dia; kepada-Nya aku berserah diri, dan Dialah yang mempunyai Arasy yang agung.”

DOA 6:

MEMOHON PERLINDUNGAN UNTUK ANAK DARI MATA JAHAT (‘AIN)

أُعِيْذُكُمَا بِكَلِمَاتِ اللَّهِ التَّامَّةِ، مِنْ كُلِّ شَيْطَانٍ وَهَامَّةٍ، وَمِنْ كُلِّ عَيْنٍ لاَمَّة

“U’izukuma bi kalimatillahit taammah min kulli shaytaniw wa haammah wa min kulli ‘aynil laammah” (Hadis Sahih, Riwayat Al-Bukhari: 3371) Maksudnya: “Aku memohon perlindungan dengan kalimat Allah yang sempurna untuk kalian (berdua), dari gangguan syaitan dan binatang berbisa, dan dari pandangan mata (‘ain) yang jahat.”

DOA 7:

DOA MEMOHON ZURIAT YANG RAJIN MENDIRIKAN SOLAT

رَبِّ اجْعَلْنِي مُقِيمَ الصَّلاَةِ وَمِن ذُرِّيَّتِي رَبَّنَا وَتَقَبَّلْ دُعَاء

“Rabbij ‘alni muqimas solati wa min dzurriyyati, rabbanaa wa taqabbal du’a” (Surah Ibrahim: 40) Maksudnya: “Ya Tuhanku, jadikanlah aku dan anak cucuku orang-orang yang tetap mendirikan salat, ya Tuhan kami, perkenankanlah doaku.”

Semoga surah pengikat kasih dan cinta ini memberikan kebahagian buat keluarga sehingga ke Jannah. Serta jadikan amalan membaca Al-Quran sebagai amalan rutin dalam keluarga. Selamat beramal!

Tunggu apa lagi, jom ramai-ramai sertai World Quran Hour.


“Macam Tak Percaya Anak Dah Besar.” Enot Kini Bergelar Ibu Mertua

Hati ibu mana yang tidak sentuh apabila melihat anak tersayang telah membesar dan menjalani kehidupan yang sempurna. Lebih syahdu, apabila anak melangsungkan perkahwinan.

Begitulah yang dialami oleh pelakon, Enot atau nama sebenarnya Aliza Abdullah, 40 yang kini telah bergelar ibu mertua selepas anak perempuan sulungnya, Andriana Balqis sah diijabkabulkan hujung minggu lalu dengan jejaka pilihan hati. Majlis nikah ringkas buat anaknya dengan berbaju rona putih.

Menurut Enot, dia bagai tidak percaya anak sulungnya itu sudah besar dan berkahwin. Malah sehari sebelum majlis pernikahan anaknya, Enot mencoretkan luahan hatinya sebagai ibu. Malah tidak menyangka pada usia 40 tahun sudah bergelar ibu mertua! Antara kapsyennya,”  i m still young 40 years dah dpt menantu!”

“Inilah anak sulung saya.”

Majlis berlangsung dengan meriah

Manakala menjengah di ruang komen, rata-rata peminat mengucapkan tahniah dan mendoakan majlis berlangsung dengan sempurna.


Besarkan Anak Dalam Tak Sedar Rupanya Ada 6 Perbuatan Kita Ni Boleh Jadi Punca Anak Jadi Pembuli. Sila Semak!

Sebagai ibu ayah kita memainkan peranan dalam mendidik anak untuk menjadi manusia yang baik dan terpuji akhlaknya. Kita juga menghantar anak-anak ke sekolah agar mereka dapat menimba ilmu untuk dijadikan bekalan hidup.

Pun begitu, menyentuh tentang bila anak-anak telah kembali ke sekolah ketika ini kita sebagai ibu ayah ada juga perasaan bimbang andai anak kita dibuli oleh rakan sekolah. Apatah lagi bila kita sendiri ketahui masalah buli semakin meruncing sepertimana kes tular yang menyayat hati sebelum ini terjadi.

Namun dalam bimbangnya kita terhadap anak dibuli bagaimana pula andai yang terjadi sebaliknya, rupanya anak sendiri menjadi pembuli?

Tahukah anda anak bersikap atau bertindak sedemikian sebenarnya ada sebabnya dan mana tahu ianya berpunca daripada tingkah laku kita sebagai ibu ayah yang kita sendiri tidak sedar telah lakukannya sekian lama.

Jangan didik anak jadi pembuli
Saya cukup takut nak cakap pasal ni. Sama sekali tak nak diuji anak dibuli atau jadi pembuli. Saya sedar. Anak-anak saya idaklah soleh mana. Sekali-sekala, terlepas juga kata-kata ejek. Ada juga tangannya terlepas hayun ke kawan.

Tapi untuk membenarkan buli, dan sengaja ajar anak jadi pembuli, tidak patut dijadikan pilihan!

Tak kiralah ianya dilakukan secara FIZIKAL, VERBAL, SOSIAL mahupun secara SIBER.
Saya sendiri pernah jadi mangsa buli waktu sekolah.

Disalat tahi hidung di tudung. Ditolak cawan waktu minum. Digantung basikal kat pagar sekolah. Disorok beg dalam tong.

Tak taulah kenapa budak skema ni selalu seronok dijadi bahan buli. Haih. Nasib baiklah saya naif. Kadang-kadang buat tak faham je orang buli saya. Agak-agak teruk sangat, saya nangis jelah.

Kisah saya ni kelakar juga bila dikenang. Tapi sepanjang melaluinya, mental saya koyak tau!

Jangan biar anak sesukati koyakkan mental dan emosi orang. Kerana itu penting untuk kita ajar anak :
1) Menegur dan menyapa kawan dengan cara dan bahasa yang baik.

2) Terima rupa fizikal kawan-kawan yang berlainan dari orang lain.
Walau unik mana pun rupa mereka. Walau ada tangan sebelah, bertongkat, tahi lalat besar di wajah, gigi tak rata, juling dan besar.
Mereka layak dihormati dan mahu didampingi macam kita juga. Buatkan mereka rasa yang mereka sempurna dan cantik.

3) Biasakan meminta maaf. Dan bertanggungjawab bila terbuat silap. Paling penting, ingatkan. Ingatkan. Dan ingatkan.
Memang akan ada drama ‘tak nak kawan’. Berbalas pukul. Dan mengata-ngata.
Peranan kita untuk terus mengingat.
At the end of the day, kids will always be kids. Kita yang parents ni lah berperanan untuk sentiasa ingatkan ‘It’s NOT OK to be bully.

Jangan normalisaskkan buli. Jangan mula dari dalam rumah lagi! Kesan pada mangsa meninggalkan parut pada mangsa secara emosi. Paling kita taknak, si pembuli membawa karektor membuli sampai ke besar. Masuk ke dalam organisasi. Dan sebarkan ia sebagai amalan yang cool untuk dicontohi.

Kadang-kadang kan, kita sendiri tak sedar pun yang kita mendidik anak jadi pembuli.
Jom kita cek, apa contoh perlakuan kebiasaan kita yang secara tak langsung, membina karektor Pembuli dalam diri anak.

TANDA-TANDA IBU BAPA DIDIK ANAK JADI PEMBULI

Dan apa nak buat, kalau anak jadi mangsa buli?


Buatlah Apa Yang Isteri Suka Selagi Tidak Membebankan. 10 Cara Nak Gembirakan Hati Isteri

Menjadi suami yang hebat adalah apabila dapat memberikan kegembiraan buat isteri. Bukan sahaja wang ringgit tetap layanan yang baik kepada isteri tentu sudah memadai. Dengan hubungan yang baik ini, sekali gus akan mencetuskan rumahtangga bahagia.

Tip kebahagiaan paling simple dalam dunia. Buatlah apa yang isteri suka selagi ianya tidak memudharatkan atau membebankan. Itu sahaja.

1. Isteri suka bila kita buat dia tergelak ketawa dan menggembirakan dia.
➡ Buatlah lawak sekali-sekala, biar hambar pun takpe, asalkan mencuba. Kalau susah sangat, geletek je.

2. Senyum kat isteri. Paling mudah nak buat.
➡ Bila-bila pun boleh buat. Lepas balik kerja, sebelum pergi kerja, lepas dia mandi, lepas dia bersiap untuk ke mana-mana. Senyum tu bagi banyak makna yang baik. Senyumlah semanis yang boleh kat isteri kita.

3. Ciumlah isteri semasa keluar dari rumah.
➡Sebelum keluar kerja atau sebelum keluar rumah nak pergi mana pun, ciumlah isteri dahulu. Isi bateri kecintaan dalam hati dia sebelum meninggalkan dia.

4. Perkara paling dilupakan. Pegang tangan isteri.
➡ Seringkali anak-anak dijadikan alasan. Tak perlu lama pun, bila jalan kat luar tu, curi-curi kejap pegang tangan dia. Pasti senyum meleret dia sorang diri lepas tu.

5. Pujilah isteri.
➡ Lepas dia masak, “sedap”. Lepas dia bersiap, “cantik”. Masa pillow talk, “puji kebaikan dia”. Rumah baru dikemas, “pandai sayang kemas”. Tak susah pun.

6. Ucaplah terima kasih.
➡ Waktu berbuka tiba, lauk pauk penuh atas meja. Ucaplah terima kasih. Baju seluar dah siap dibasuh dan digosok untuk dipakai, ucaplah terima kasih. Anak-anak lengkap berpakaian berpakaian bersih dan cukup makan di rumah, ucaplah terima kasih. Isteri keluar bekerja untuk bantu suami? Ucaplah terima kasih.

7. Peluk isteri.
➡ Isteri sendiri, dah sah, dah halal. Kenapa kita jarang peluk? Isteri sangat suka kalau kita peluk dia dari depan atau belakang. Yang secara tiba-tiba tu lagi best. Tambah pulak dengan bisikan manja kat telinga dia. Mesti dia seronok. Tapi kena hati-hati. Jangan masa dia pegang pisau kat dapur. Kalau dia terkejut, bahaya…

8. Ucap sayang kepadanya.
➡ I Love You. 3 je perkataan ini. Sebutlah. Isteri suka. Bukan dia tak tahu anda sayang dia. Tapi dia suka bila diingatkan selalu yang ada insan yang menyayanginya.

9. Ambil tahu.
➡ Jika isteri bekerja atau di rumah, cuba call atau whatsapp tanya dia dah makan ke atau tanya dia ok ke tak? Kita tak tahu mungkin masa tu dia stress sangat dan perlukan sesuatu untuk menenangkan dia. Tak mustahil 1 mesej dari suaminya bakal membuatkan dia tersenyum.

10. Bantu isteri buat kerja rumah.
➡ Tak suruh ambil alih semuanya. Cukup sekadar mudahkan urusan dia. Tolong basuh pinggan ke, sidaikan kain ke, buangkan sampah ke, tolong masak ke. Cuba amalkan. Pasti anda dapat sepuluh bintang !

Kenapa pentingnya buat semua ni? Supaya isteri kita gembira. Isteri yang gembira bakal membuatkan satu keluarga itu gembira. Bagus kan?

Terutamanya pada hari ini. Hari Ibu. Hargailah isteri dan ibu kita. Tunjukkan kasih sayang pada mereka.

Selamat Hari Ibu buat semua. Terima kasih atas segalanya.


ALONG, Rancangan Kanak-kanak Paling Legend Zaman 90an. Tak Sangka Orang Terkahir Sarung Maskot Tu, Kini Pelakon Hebat!

A.L.O.N.G along…

A.L.O.N.G along…

Bijak, Pandai, Cerdik, Cergas, Pintar, Rajin, Saya Bijak Sekali

Menyanyikan semula lagu di dalam rancangan Along yang pernah popular di zaman kanak-kanak era 90an, pasti secara tidak langsung akan mengimbau banyak kenangan indah saat menonton rancangan ini.

Along merupakan maskot kucing besar yang turut sama disertai oleh Angah dan Acik. Rancangan ini mendapat tempat dihati penonton cilik kerana ia bersifat menghiburkan dalam dalam masa yang sama mereka dapat belajar.

Pun begitu, ramai antara kita tidak tahu siapakah orangnya di sebalik maskot ALONG yang gelagatnya cukup menghiburkan itu. Pasti juga tiada siapa menyangka, rupanya Beto Kusyairy pelakon yang disegani ramai.

Beto Kusyairy atau nama sebenarnya, Nurkusyairy Zakuan bin Osman memulakan karier seni pada tahun 2001, merupakan antara penggerak utama rancangan kesukaan kanak-kanak itu.

Kali terakhir aku menyarung maskot adalah pada 2004. Tugas aku adalah untuk menceriakan kanak-kanak sambil berkongsi ilmu matematik di kaca tv serta di atas pentas untuk acara anjuran PNB & aku adalah orang terakhir yang menyarung maskot lejen ini menggantikan mereka yang terdahulu. 3 atau 4 musim jugaklah sebelum rancangan kanak-kanak ini ditamatkan siarannya.

Sarong Seekor lagi..

15 tahun kemudian, sekali lagi dipertanggungjawabkan untuk menyarung ‘seekor’ lagi. Kali ini lebih berat tuntutannya. InsyaAllah akan bersiaran genap sebulan lagi di TV2 iaitu pada tanggal 14 Jun ini.Nantikan telemovie #Sesekali..sempena #HariBapa.

Terima kasih ceriakan zaman kanak-kanak kami

Setelah melihat foto yang dimuat naik Beto di ignya, semua berasa teruja dan bagaikan mengimbau kembali nostalgia zaman kanak-kanak mereka.


Telah Setahun Lebih Dengan Misi Dapatkan Berat Badan Ideal. Semangat & Kesabaran Wanita Ni, Cukup Luar Biasa!

Tiada suatu pun yang mustahil berlaku, jika seseorang itu mahukan perubahan dalam diri dan berusaha ke arah itu secara konsisten dan disiplin, pasti akan memperolehinya. Ini sebagaimana perkongsian @kuntum di twitter.

Siapa sangka dengan melihat transformasi adiknya yang berusaha untuk turunkan berat badan membuahkan hasil, maka secara tidak langsung memberi inspirasi buat dirinya pula untuk mengikut jejak langkah yang sama bagi menurunkan berat badan.

Ayuh kita ikuti apa yang dilakukan olehnya ini hingga berjaya melakukan perubahan besar dalam hidupnya. Jom semak!

Lancarkan misi turun berat badan

Disiplin perlu ada

Pelbagai lagi peraturan dalam bab pengambilan makanan

Contoh sarapan pagi, tengah hari & makan malam

Biasakan bersenam

Misi Selepas 5 Bulan

Menurut wanita ini lagi, misinya untuk kurus diperhebatkan lagi setelah 5 bulan berdiet dengan mengambil keputusan untuk lakukan aktiviti mendaki pula untuk tingkatkan stamina.

Selain ceritakan bagaimana usaha yang dilakukan untuk kurus dan sihat, wanita ini juga ikhlas memberi nasihat dan semangat kepada wanita-wanita yang lain agar turut sama mementingkan penjagaan kesihatan tubuh badan dengan kekalkan berat badan ideal.

sumber : twitter @kuntum


Bersalin 10 Kali Tapi Bibik Ni Maintain & Mantap Body! Kita Juga Perlu Cuba Apa Yang Diamalkannya!

Kali ini petua diperolehi daripada perkongsian seorang bibik kepada majikannya tentang apa yang diamalkan sejak dahulu lagi hingga menjadikan tubuh badannya kekal maintain walaupun telah beranak 10. Memang hebat!

Jadi ikuti perkongsian K. Mas ini untuk manfaat bersama.

Jom buat sendiri. Bibik ni ngajarin Kak Mas, 10 anak dah dia. Badan sikit pun x naik, maintain dan mantap. Bila K. Mas pegang kulitnya alahai lembut giler. Jarang sakit. Tak pernah jejak kaki ke klinik. Lagi satu katanya bukan luaran je ok, dalaman turut mantap.

Siasat punya siasat rupanya dia amalkan minuman yang di bancuh sendiri. Teruja pulak nak try amalkan. Nampak tak yg kak mas pegang tu?

Haha agak-agak apakah rasanya?

Psttt…Korang nak tau ke apa ramuan yang bibik amalkan. Mak Kak Mas pesan jangan kedekut ilmu. Makanya, Kak Mas share bibik punya resipi ramuan hebatnya tu sekali. Semoga ilmu amalan bibik ini dapat kita manfaatkan bersama.

Resipi Jamu Bibik
bahan-bahan :

Halia (ikut suka)
Sirih 5 – 7 helai
Ubi cekur / kencur 1-3 inci
Kunyit hidup 1-3 inci
Temu kunci
Bawang putih 3-5 ulas
Semestinya air putih untuk blend. Ikut sukalah janji boleh pusing mesin tu. Air itu bergantung nak pekat ke cair hasilnya.

Cara buat :

(bibik kata lebih kurang qty x pe.. Janji kena ganjil kiraannya)

Nota

* Resepi di atas ni boleh dapat 1 botol. Boleh diagih-agih untuk minum beberapa kali dalam 5-6 gelas. Bukannya hanya untuk sekali minum je tau.

*Kunyit hidup yang diguna pun tak banyak mana kalau 1-3″ di minum utk 5-6 kali.

*Semuanya bahan herba semulajadi tanpa tambahan bahan asing. Itu yg penting.

Waktu sesuai minum

Baca bismillah, selawat.
Pagi masa perut kosong atau malamsebelum tidur.
(try minum 1 kali dulu sehari utk 2 minggu pertama.

**pendapat saya… Dah 2-3 minggu amalkn… Atau rasa badan dah nampak perubahan yg bagus.. Reduce pengambilan mungkin seminggu 3-4 kali utk maintain je.. (pendapat saya lah)

Air putih harus minum lebih sikit ye untuk yang menyusu boleh try small amount. Kalau baby ok.. Boleh up sikit lg. Sebenarnya takda masalah menyusu minum pun. Sebab memang bagus utk yang lepas bersalin juga. Susu jadi lebih banyak. Yang jadi masalah biasanya si ibu tidak minum air putih banyak.

Selamat mencuba

sumber : Kak mas via Resipi Orang Kampung


“Di Sebalik Gambar Cantik Ade Tukang Kibas Belakang.” Aksi Lucu Hairul Azreen Bantu Isteri Shooting Dipuji Warganet. Sweet!

“Biasa dengar kejayaan suami sebab tulang belakang nya isteri ,2020 di belakang isteri ada suami yang pegang tudung.”

Itu ayat yang dimuat naik Hairul Azreen menerusi instagram isteri kesayangannya, Hanis Zalikha.

Menerusi video pendek tersebut, kelihatan Hanis tengah mengadakan sesi fotografi untuk tudung Cakenis terbarunya.

Menurut Hanis, walaupun sibuk namun suaminya meluangkan masa untuk memberi sokongan dan menceriakan dirinya di sesi penggambaran tersebut.

Perkongsian Hanis itu mendapat reaksi ramai, rata-rata memuji sikap penyayang Hairul selain mengatakan pasangan ini sentiasa sweet bersama.

Tak kurang yang terhibur dengan gelagat Hairul yang dilihat mengibas tudung di belakang isterinya bagi mendapat gambar terbaik.


Genap 3 Tahun Anak ‘Pergi’, Nora Ariffin Melawat Pusara Sambil Bawa Skrol Diploma Milik Arwah

Sebelum ini tular tentang penyanyi, Datuk Nora Ariffin mengambil skrol anaknya, Muhammad Syakir Alif Johan di majlis Konvokesyen Universiti Teknologi Mara (UiTM) ke-95 yang berlangsung bulan lalu.

Terbaru, Nora telah membuat satu perkongsian di laman Instagram miliknya dengan memuat naik gambar dan video kenangan bersama arwah anaknya yang telah genap 3 tahun meninggalkannya.

“14 Dec 2019, genap 3 tahun berlalu, seperti masih baru. Masih segar diingatan, belum luput dari pandangan. Rindu tak pernah padam.

“Moga anaknda Alif tenang disana. Mama redha pada Alif. Moga syurga tempat istirehatmu & kita semua.

“Al- fatihah buat anaknda Alif Johan & semua yg telah terdahulu pergi meninggalkan kita.” tulisnya.

Dalam perkongsian itu juga, Nora berkongsi satu gambar dia melawat ke pusara sambil membawa skrol diploma milik arwah anaknya itu.

Menjengah di ruangan komen hantaran tersebut, rata-rata peminat mengirimkan doa dan kata-kata positif kepada pelantun lagu Secebis Harapan.

Untuk makluman, arwah Alif menghembuskan nafas terakhir pada 14 Disember 2019 selepas tiba-tiba rebah ketika berada di rumah. Jenazah Allahyarham disemadikan di Tanah Perkuburan Islam Bukit Kiara berdekatan pusara bapanya.


“Hanya Seminit Memisahkan Kita.” Rakan Kongsi Momen Terakhir Bersama Koperal Safwan Yang Meninggal Dirempuh Pemandu Mabuk!

Insiden yang memilukan membabitkan seorang anggota polis yang meninggal dunia ketika bertugas menjaga lalu lintas semasa PKP masih menjadi bualan. Allahyarham  dirempuh hingga meninggal dunia oleh pemandu mabuk menjadi berita utama di media sosial.

Koperal Safwan Muhammad Ismail dilaporkan meninggal dunia serta merta apabila dilanggar pemandu Hilux yang mabuk di lebuhraya LEKAS kira-kira jam 3 pagi.

Dalam satu perkongsian di facebook, salah seorang rakan arwah memuat naik momen perbualan terakhir bersama arwah ketika sama-sama sedang bertugas.

Dalam perbualan mereka, allahyarham ada memaklumkan bahawa hari ini (semalam) merupakan hari terakhir mereka mengawal lalu lintas di situ dan keesokkannya akan berpindah ke tempat lain.

TENANGLAH DISANA WAHAI SAHABAT SEPERJUANGAN

“Malam ni last la kita di sjr ni..Lepas ni dah pindah ke tempat lain dah” kata terakhir yang terkeluar dibibir mulut rakan seperjuanganku.

Hanya seminit memisahkan kita..!

Jam 0200hrs @ 03/05/2020

Aku : Wan aku nk p khemah minum ayaq sat
Wan : Ok..Sambil tersenyum

Renungan dan kata kata akhir arwah padaku

Jam 0205hrs @ 03/05/2020
Kau pergi selamanya sahabat

Terima Kasih kawan atas jasa baktimu pada negara dan masyarakat..Pergimu di bulan yang mulia Bulan Ramadhan memberi satu kelebihan padamu kawan..InsyaAllah pergimu syahid di jalan Allah SWT berbakti pada negara..Harta benda boleh dicari tetapi nyawa tiada ganti..

Semoga arwah ditempatkan di kalangan orang beriman..Amin..

Al-Fatihah (Dalam bacaan)

Dalam coretan tersebut juga, sumber turut mengucapkan terima kasih diatas jasa dan bakti arwah yang berkorban tenaga dan masa demi negara serta masyarakat. Pemergiannya di bulan mulia ini begitu berbekas dalam hati rakan-rakan seangkatan.

Dalam pada itu, KDYMM Agong, Perdana Menteri dan seluruh rakyat Malaysia turut merakamkan salam takziah buat ahli keluarga wira negara itu atas pemergiannya demi negara.


Hebatnya Empat Fasa Mendidik Anak Gaya Rasulullah SAW. Ibu Ayah Take Note!

Hebatnya empat fasa mendidik anak-anak gaya Rasulullah SAW.

Nak tahu caranya ikuti perkongsian ustazah ini.

Moga menjadi manfaat untuk kita mendidik anak-anak.

Mudah tapi sarat dengan ilmu

1. Fasa kasih sayang.

Umur anak 0 hingga 6 tahun merupakan fasa yang penuh dengan kasih sayang, bunga-bunga cinta, semuanya nampak manis, menggunakan panggilan yang membentuk peribadi.

Ibu ayah juga boleh mendorong mereka untuk menjadi lebih beradab dengan menggunakan bahasa yang sopan, banyak mengungkapkan kata yang baik dan menyejukkan hati serta mengajarkan mereka sifat ihsan.

Dilarang menengking, merotan atau memarahi anak diusia ini kerana ia seperti ukiran pada batu. Lekuknya sukar hilang, jiwa luka dibawa sehingga dewasa yang akhirnya menjadikan mereka seorang yang kasar dan penuh emosi negatif.

2. Fasa disiplin dan tanggungjawab

Umur anak-anak 7 hingga 14 tahun. Peringkat umur begini anak-anak sudah bersedia menerima peraturan dalam hidup mereka. Jiwa yang dipenuhi dengan kasih sayang akan senang dibentuk dan lebih mendengar arahan.

Rasulullah SAW menyuruh ibu ayah;

Perintahkan anak dirikan solat,

asingkan tempat tidur antara lelaki dan perempuan.

Ibu ayah boleh melakukan penegasan jika anak-anak tidak memenuhi tuntutan dengan memukul sebagai pengajaran. Perlu diingat, pukulan itu tidak bermaksud menyakitkan tapi sebagai proses mendidik dan mengingatkan.

Cantik sangat Rasulullah SAW menyusun proses pendidikan dalam kehidupan manusia. Jelas, perkara yang paling ditekankan ialah adab, agar adab ini berkembang melitupi setiap tindakan. Tinggi perasaan hormatnya pada orang lain.

3. Fasa berkawan

Umur anak-anak 15 hingga 21 tahun. Ramai ibu ayah yang mengakui bahawa fasa ini merupakan paling mencabar kerana anak-anak kuat memberontak dan cuba mempertahankan kemahuannya.

Anak-anak yang mampu meluahkan segala masalah dan bebanan jiwa mereka pada ibu ayah akan dapat mengawal emosi dengan baik.

Anggap anak-anak seperti kawan. Berkongsi kesukaan, kesedihan, kepenatan menuntut ilmu, ketakutan ketika menghadapi ujian dan sama-sama mendorong saat patah hati.

4. Fasa kepercayaan dan kebebasan

Ketika berumur 21 tahun anak sudah mampu membuat keputusan sendiri. Ibu ayah serahkan sepenuhnya kepada Allah, tidak perlu risau atau rasa was-was terhadap setiap tindak tanduk mereka.

Demi Allah dengan didikan yang betul dari awal akan membuatkan anak-anak membesar sebagai individu yang seimbang dan bijaksana.

Biarlah mereka lebarkan sayap dan terbang tinggi dengan hidayah dan petunjuk Allah .

Sumber: Aminah Mat Yusoff


Ketagih Gajet Beri Kesan Tingkahlaku Dan Pembelajaran. Ibu Ayah Kena Alert

Umum mengetahui bahaya gajet kepada kanak-kanak memberi kesan kepada perkembangan diri anak itu. Malah ia turut menyebabkan tingkah laku anak itu tidak normal dengan kanak-kanak lain.

Jadi jangan buat main jika membiarkan anak ketagih gajet.

Ikuti perkongsian oleh Terapis Norzi Malek yang amat bermanfaat untuk memberi kesedaran kepada  ibu bapa dalam mendidik anak-anak.

Julai lepas, kami ada menerima new case untuk seorang pelajar lelaki yang berumur 9 tahun. Kes dirujuk disebabkan pelajar ini tidak dapat fokus di dalam kelas dan mempunyai Behavior Problem (Masalah Tingkahlaku).

Sepanjang 3 kali sesi therapy, memang sukar untuk saya katakan yang pelajar ini bermasalah.

Beliau sangat baik, behave well sepanjang sesi therapy, boleh membaca, menulis dan mewarna dengan begitu cantik serta mempunyai Sitting Tolerance (kebolehan duduk menghabiskan task) yang sangat bagus.

Semasa sesi ke 4, saya perasan dahi dia benjol-benjol dan bengkak-bengkak. Saya tanya dia “Kenapa dahi awak bengkak?”.

Dia menjawap dengan begitu tenang sekali.
“Saya lompat dari atas bukit di sekolah”.

“Kenapa lompat?”

Dia menjawap :”Saya tidak dapat memasukkan bola ke dalam jaring semasa bermain bola sepak” ( 1 point dikenalpasti).

Saya bertanya lagi.
“Awak tak sakit ke?”

Dia jawap “Tak sakitlah Cikgu. Sikit je ni. Saya tak menangis pon masa jatuh.” (2 point dikenalpasti).

Saya terdiam. Lama kemudian saya bertanya kembali.

“Awak tak rasa awak sakiti diri awak dengan melompat macam ni?”

Dia tersenyum polos sambil memandang wajah saya.

“Ni cara saya denda diri saya Cikgu. Saya sepatutnya perlu lebih pandai bermain bola”. (3 point. BINGO!)

Lepas tamat sesi therapy, saya menyambung sesi Parent’s Education bersama Mommy pelajar itu.

“Ada tak perkara yang Mommy terlepas pandang nak cerita pada saya berkenaan anak Mommy?”

Saya pointkan isu anak beliau yang mencederakan diri sendiri jika tidak dapat melakukan sesuatu dengan baik.

Mommynya mengeluh panjang. Muram dan mula bercerita.

” Sebenarnya Cikgu, semasa anak saya kecil, saya beri Smartphone pada dia setiap hari. Walaupun sekejap, namun hari-hari dia akan bermain dengan Smartphone saya.

Game kanak-kanak, tengok Youtube untuk menonton kartun, mendengar lagu, semua dia tahu guna.

Sejak dari itu, saya perasan sesuatu. Jika dia kalah bermain game, dia akan mula meraung-raung, tergolek-golek di atas lantai, mula pukul diri sendiri dan pecahkan barang dalam rumah.

Jadi, semasa anak saya berumur 6 tahun, saya hentikan pemberian smartphone selepas melihat tantrumnya semakin teruk.

Cuma memang saya tak jangka, bila masuk Sekolah Rendah dia sangat mudah kecewa. Semasa sesi pendidikan Jasmani, dia akan mudah mengamuk jika dia tidak dapat buat seperti mana yang dia impikan”.

Saya terdiam. Mommynya sambung lagi.

“Ni bengkak-bengkak ni sebab dia lompat dari atas bukit, tergolek jatuh sampai ke bawah”.

Mommy-Mommy sekalian,
Di sini saya nak tekankan beberapa isu.

1). Sentiasa pantau tingkahlaku anak-anak yang luar biasa. Dalam kisah ini, si anak telah mula mencederakan diri sendiri sejak dari zaman kanak-kanak lagi. Mencederakan diri sendiri bukanlah sesuatu yang boleh dianggap normal. Itu sangat luar biasa dan berbahaya.

Selain dari contoh saya beri, mengigit anggota badan sendiri sehingga terluka, menghantukkan kepala ke dinding, mengigit bibir sehingga berdarah, dan menarik rambut dengan sangat kuat adalah salah satu bentuk mencederakan diri sendiri.

Ia mesti dihentikan segera dan harus dirawat dengan kaedah yang betul.

2).Menghukum diri sendiri disebabkan sesuatu hasrat tidak tercapai bukanlah satu perkara yang betul. Perbuatan ini akan menyebabkan perlakunya tidak menyayangi diri sendiri dan berasakan dirinya tiada nilai.

Tingkahlaku yang buruk perlu dihentikan kerana ia akan menjadi satu kebiasaan yang normal.

3). Jika anak-anak mempunyai Frustration Tolerance (kebolehan mengawal kekecewaan) yang sangat lemah, tugas kita perlu lah sentiasa memberi kata-kata perangsang untuk menaikkan motivasi si anak.

Motivasi ibarat makanan ruji bagi minda dan jiwa anak-anak. Perlu sentiasa diberi dan disuap. Tanpa motivasi, jiwa anak-anak akan diibaratkan seperti tin kosong.

Motivasi dan semangat yang kerap diberi akan menaikkan Self Esteem dan Self Confident anak kita.

Tidaklah sesukar mana, boleh ucap Tahniah apabila dia berjaya melakukan sesuatu, boleh juga puji “Pandai” dan peluk dirinya untuk tunjukkan kita menghargai segala usaha yang dia lakukan.

4). Kekurangan Sensory Processing.
Jika Mommy dapati anak-anak mencederakan diri sendiri namun tidak berasa sakit, ini menunjukkan anak-anak mempunyai masalah dalam Sensory yang perlu diberi rawatan.

Jika tidak dirawat, kecenderungan mereka untuk mencederakan diri akan kerap berlaku kerana mereka tiada sensory sakit.

Nota kaki : Pemberian gajet secara berterusan dan tanpa pemantauan akan memberi kesan negatif kepada kesihatan Mental anak-anak.

Siasat secara telus jika terdapat kesan lebam pada badan anak-anak kita. Mungkin bukan disebabkan buli, tetapi kesan daripada mencederakan diri sendiri.

Hargai masa bersama anak-anak tanpa pertolongan gajet kerana di situ letaknya kesihatan Mental yang baik untuk pembentukan jati diri mereka.

#SayNoToGajet

Norzi Malek
Dari Therapist Untuk Therapy
Isnin, 30 September 2019.


“Puas Cari Satu Hospital, Rupanya Ibu Dah Meninggal.” Anak Bersyukur, Hajat Ibu Ke Tanah Suci Termakbul

Bagi yang pernah menjejak kaki ke Tanah Suci, pasti ada tahu betapa tenangnya hati berada di sana. Keterujaan untuk beribadah dan memohon sebanyak mana keampunan yang dilakukan sepanjang hidup. Lebih-lebih lagi, kunjungan ke sana bersama keluarga tercinta.

Namun dalam pada keterujaan untuk menunaikan ibadah, pastinya tidak terfikir bahawa kepulangan kita nanti ke tanah air akan meninggalkan sesuatu di sana.

Apabila menonton video yang dimuatnaik oleh Muhamad Nazwan Naziruddin di aplikasi TikTok yang telah kehilangan ibunya di Tanah Suci.

Menurut pemuda berusia 24 tahun ini, dia ke Tanah Suci bersama keluarga dan tiba di Jeddah, Arab Saudi pada 6 Januari yang lalu.

Kunjungan ke sana dibuat selepas ibunya iaitu Che Wan Rahimah Che Wan Malim sering menyatakan hasrat untuk ke sana. Ibunya telah menghidap penyakit kanser ovari tahan 4 sejak lima tahun yang lalu.

“Mama teringin sangat nak ke Tanah Suci, malah dia pernah menyatakan yang dia reda sekiranya meninggal dunia di sana.”

Setibanya di Tanah Suci, ibunya sangat bersemangat untuk memunaikan umrah.

“Sepanjang masa saya bersama dengan mama. Saya sentiasa pantau keadaan mama di sana dengan pergerakannya yang menggunakan kerusi roda.”

Menurut Nazwan, Ibunya mula tidak sihat dan sesak nafas selepas hari ketiga di Madinah.

“Mama dibawa ke hospital Madinah dan dimasukkan ke unit rawatan rapi (ICU). Ibu koma selama tiga hari.”

Ceritanya lagi, dia berdepan dengan detik cetik apabila kelibat ibunya tidak dijumpai apabila dia datang ke hospital.

“Petang Jumaat tu, (13 Januari), saya cari mama di ICU, tapi tak ada. Pergi cari di bahagian kecemasan pun tak ada. Saya cual sampai cari satu hospital.

“Saya minta bantuan mutawif sebab mak ‘hilang’. Rupa-rupanya mak dah meninggal dunia petang Jumaat.”

“Mama meninggal dunia petang Jumaat. Malam itu saya sudah berangkat ke Jeddah untuk menaiki penerbangan pulang ke Malaysia pada pagi Sabtu.

Nazwan berkata, jenazah ibunya telah dikebumikan di Tanah Perkuburan Baqi’ di Madinah pada hari yang sama.

Mengakui dia sangat terkilan kerana tidak sempat menatap wajah ibunya buat kali terakhir, namun dia redha dengan ketentuan ilahi.

“Alhamdullilah, permintaan dan hajat mama sudah tertunai. Sebelum ini, mama nak sangat pergi ke Tanah Suci dan mama dapat menyempurnakan hajatnya.

Menyifatkan ibynya seorang penyayang dan suka bersedekah, Nazwan berkata pada hari-hari terakhir ibunya dimasukkan ke hospitak dan koma, arwah ada bertanya padanya mengenai hari.

“Mama tanya saya hari ini hari apa. Mama siap bilang hari.”

Saya jawab hari ini Rabu dan mama pun senyum. Memang Allah permudahkan urusan mama, dia pergi pada hari Jumaat.”

“Allah sayang mama. Mama menanggung kesakitan selama 5 tahun. allah dah tarik kesakitan mama selama-lamanya.”

Al-Fatihah buat arwah Che Wan Rahimah Che Wan Malim.

[MESTI BACA]


Suami Curang, Isteri VIP Nekad ‘Pasang Badan’ Demi Hubungan Bahagia. Ustazah Dedah Kisah Benar Rumah Tangga Hampir Roboh.

“Pasangan VIP ini adalah golongan korporat yang hidup dalam protokol. Tiada hubungan ‘manja’  di antara mereka.”

Budaya romantik atau manja amat jarang dilakukan antara pasangan suami isteri. Akibatnya mesra dengan pasangan menjadi janggal dan kekok. Sedangkan dalam perkahwinan bermanja-manja adalah inti pati dalam hubungan suami isteri supaya semarak kasih sayang.

Setiap pasangan yang berkahwin pasti bertembung dengan cabaran atau dilanda badai. Lazimnya ada berada dalam persimpangan dilema sama ada mahu membina semula hubungan dari mula ataupun menyerah kalah dan berpisah selamanya.

Menurut pendakwah bebas, Nur Aqidah Binti Mawardi, junjungan besar Baginda Rasulullah SAW dalam kehidupan penuh dengan kasih sayang sesama keluarga.

Antara sikap romantis dilakukan oleh Rasulullah S.A.W kepada isterinya Sayyidah Aisyah RA iaitu setelah usai pergi berperang atau berdakwah, Rasulullah sering menghabiskan waktunya untuk tidur dan bersandar di pangkuan Aisyah. Beberapa kali saat membaca Alquran pun, Rasulullah suka duduk bersandar pada pangkuan isterinya biarpun sedang haid.

Hal ini sebagaimana diriwayatkan, “Dahulu Rasulullah meletakkan kepalanya di pangkuanku kemudian membaca (Alquran) sedangkan aku dalam keadaan haid.” (HR Abu Dawud, Bukhari, Muslim, Ahmad).

Justeru, Ustazah Nur Aqidah mengakui bahawa hubungan yang manja dan romantik  amat penting untuk kebahagiaan rumah tangga.

18 tahun suami curang

Beliau merupakan seorang pendakwah yang sering muncul di stesen – stesen tv serta media sosial seperti Youtube dan juga Facebook sering membincangkan topik kekeluargaan dan keagamaan.

Ketika ditemu bual menerusi Program Keluarga Talk  Majalah Keluarga baru-baru ini, di tanya adakah beliau pernah melihat situasi rumahtangga yang hampir roboh tetapi berjaya diselamatkan setelah beberapa langkah dilakukan untuk menyelamatkan perkahwinan itu.

Mengakui ada bertemu pasangan VIP yang merupakan golongan korporat yang menjalani kehidupan secara protokol. Tiada kata-kata manja dan romantik sehinggalah suami mula bersikap curang.

“Suaminya telah curang kepadanya selama 18 tahun tanpa pengetahuannya. Sehinggalah dia mengupah penyiasat persendirian untuk melihat gerak-geri suaminya baru kegiatan curang lelakinya terbongkar.

“Isterinya meminta nasihat demi menyelamatkan rumah tangganya. Masih sayang kepada suaminya, dia nekad berubah sikap. Dia seorang wanita yang cantik berusia dalam 40an.”

“Setelah diselidiki, punca kepada hubungan mereka dilanda badai adalah kerana sikap yang terlalu protokal dengan pasangan. Tiada kata-kata manja atau romantik. Di rumah dia dan suami berpakaian dan bercakap secara formal.

“Saya menasihati wanita itu supaya berubah sikap dengan menjaga penampilan diri supaya suami tidak tergoda melihat wanita cantik lain di luar sana. Sejak hari itu dia mula pergi ke salon dan nampak perubahan diri.

“Setelah mula ‘pasang badang’ saya lihat dia seorang wanita yang cantik. Dia berubah demi suami tercinta. Dia kata, ‘Ustazah, saya mahu kembali suami saya.’, ” jelas pendakwah ini.

Tip memikat suami berjaya

Tambahnya lagi, kemuncak hubungan mereka kembali pulih, apabila pasangan itu pergi bercuti berdua di luar negara selama seminggu. Anak-anak pasangan ini sudah besar dan mengikuti pengajian di luar negara.

“Isteri VIP menelefon saya memberi tahu bahawa mereka akan bercuti ke luar negara. Jadi saya menasihati isteri VIP ini supaya ambil peluang ini untuk pulihkan kembali hubungan yang semakin pudar.

“Saya memberikannya tip untuk memikat suami. Ia termasuk bersikap manja kepada suami. Katanya pada awalnya suaminya agak pelik dengan perubahan sikapnya dan bersikap acuh tidak acuh sahaja. Saya suruh dia bersabar, sebab perkara yang tidak pernah buat memang nampak janggal.

Dalam pada itu, turut memberi tip untuk memakai set pakaian dalam seksi wanita yang untuk menggoda suaminya dengan menasihatinya supaya menghargai momen bersama ketika bercuti.

“Tanpa di sangka, suaminya mula menampakkan perubahan dengan memberikan sejambak bunga. Bayangkan, selama ini suaminya tidak pernah bersikap begitu sejak berkahwin.

“Saya bersyukur pasangan VIP ini berjaya menyelamatkan perkahwinan mereka. Apa yang saya nak tegaskan di sini, sikap manja dan romantik itu wajib ada dalam rumahtangga.

Fitrah suami mahu dimanja

“Fitrah seorang lelaki mahu dimanja oleh seorang isteri. Jika rasa kekok, mulakan dengan kata-kata manis, kemudian jika keluar bersama pasangan dengan berpegangan tangan. Sikap-sikap yang sweet ini akan membahagiakan pasangan.

“Sikap begini jangan terhenti, teruskan untuk mengenali pasangan anda kerana ia adalah kunci kebahagiaan rumahtangga,” jelasnya mengakhiri perbualan dengan wartawan Majalah Keluarga.

KELUARGA TALK: Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridzwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM).

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


“Saya Tunggu 2 Jam..”- Ibu Ni Kecewa Tak Boleh Buka Akaun Bank Sebab Status Suri Rumah

Siapa sahaja yang sabar menunggu di kaunter bank hingga 2 jam, namun bila sampai giliran tidak boleh pula meneruskan urusan dengan alasan memegang status suri rumah.

Inilah situasi yang dikongsikan di dalam satu klip video di TikTok, di mana suri rumah tersebut yang menggunakan akaun Ana_Nokcili menjelaskan, dirinya begitu kecewa apabila menunggu lebih dua jam di bank tersebut namun pihak bank memaklumkan ‘suri rumah’ tidak boleh membuka akaun.

Menurutnya, itu bukan kali pertama dia datang ke bank tersebut tetapi sebelum ini pernah pergi ke bank yang sama untuk bertanyakan adakah surirumah boleh membuka akaun bank di sana.

Ibu ini juga turut menjelaskan bahawa sebelum ini pihak bank memberi tahu bahawa suri rumah boleh membuka akaun dengan syarat membawa beberapa dokumen sokongan seperti slip penyata gaji suami, bil telefon, ic dan dokumen lainnya.

Oleh yang demikian dia bersungguh-sungguh menyediakan keperluan dokumen tersebut dan datang sekali lagi untuk urusan pembukaan akaun bank.

Baca artikel menarik lain di sini:

Terpaksa Tunggu 2 Jam

Pun begitu, apa yang lebih menyedihkan hatinya setelah menunggu giliran di bank tersebut hampir 2 jam lamanya, pegawai bank maklumkan dia tidak boleh membuka akaun bank disebabkan statusnya sebagai seorang suri rumah.

Akibat terlalu kecewa, ibu ini menangis dan tueut menegaskan bahawa suri rumah juga ada maruah dan mempersoalkan kenapa pihak bank menyuruhnya menyediakan pelbagai dokumen di awal kunjungan di bank tersebut sedangkan suri rumah tidak dibenarkan membuka akaun bank.

“Saya datang kali kedua dengan menyediakan dokumen yang diminta kemudian mereka kata tidak boleh dengan alasan status saya sebagai seorang suri rumah.

“Saya tunggu dua jam, sampai sahaja giliran saya pihak bank kata tidak boleh. Kenapa sebelum ini tidak diberitahu memang tidak boleh membuka akaun.

“Kali pertama saya sudah tanya di kaunter, kenapa daripada awal pihak bank tidak cakap yang memang suri rumah tidak boleh buka akaun bank. Ini adalah kali kedua saya datang, maksudnya saya boleh buka akaun.

“Saya tidak pernah rasa kecewa begini, saya sudah sediakan penyata gaji suami dan bil telefon. Sepatutnya dari awal lagi pihak bank jelaskan yang suri rumah memang tidak boleh buka akaun bank,” jelasnya.


Boss Susu, Azmi Zainal Tegur Trend Nak Jadi Tiktokers. Padu!

Azmi Zainal atau lebih dikenali sebagai Boss Susu sangat sinonim dengan jenama susu terkenal tempatan, Farm Fresh. Baru-baru ini Majalah Keluarga diberi kesempatan untuk bertemu dengannya di Ladang Farm Fresh, UPM.

Figura ini biarpun seorang yang cukup dikenali dan menyandang jawatan yang tinggi di syarikat pengeluaran susu terkenal, namun sebenarnya yang seorang yang merendah diri dan berwawasan.

Bertemu dengannya buat pertama kali, bagaikan berjumpa dengan seorang pakar motivasi. Kata-kata yang dilontarkan acap kali mengandungi kata-kata dorongan kejayaan.

Cakna dengan trend generasi sekarang dikatakan sanggup mengabaikan pelajaran semata-mata mahu bergelar TikTokers, Majalah Keluarga sempat mengajukan persoalan kepada boss susu.

“Saya tengok trend anak-anak muda ramai yang tak nak belajar.”

Baginya untuk berjaya dalam hidup kena ada usaha dan kerja keras di samping kreativiti. Dia meluahkan rasa bimbang pengaruh media sosial itu membuatkan generasi muda menjadikan ia jalan mudah untuk berjaya.

“Mak saya pesan, untuk berjaya kena kerja keras. Baru boleh berjaya. Jangan harapkan tiktok. Yang tergedik sana tergedik sini. Ia habit yang tak baik. Kita ada ibu bapa, saudara mara. Tidak elok bersikap begitu. “

KENA ADA ILMU

Tambahnya untuk menjadi tiktokers juga harus mempunyai ilmu yang akan membuatkan content media sosial itu akan lebih berilmu dan berkualiti.

“Tak semestinya kita belajar tinggi kita akan berkerja di bidang kejuteraan atau perniagaan. Anggaplah apa yang kita belajar itu bekalan ilmu. Apabila kita mempunyai ilmu, baru kita tahu bagaimana untuk menggunakannnya apabila nenghadapi masalah, nak buat macam mana dan nak majukan diri kita.”

POPULARITI BUKAN JAMINAN MASA DEPAN

Menyedari bahawa ilmu itu penting, beliau sentiasa memberikan kata-kata semangat kepada anak-anaknya. Siapa sangka dua orang anak lelakinya kini sudah bergelar doktor.

“Anak saya dulu boring dengan saya. Saya sering memberi kata-kata motivasi. ‘Jadilah yang terbaik’.”

Dalam pada itu, dia juga turut menasihati agar golongan muda tidak menjadikan tiktokers sebagai cita-cita. Lantaran hanya beberapa orang sahaja yang bersahaja berjaya. Nyata populariti bukan jaminan untuk berjaya.

Katanya lagi, populariti bukan jaminan untuk masa depan. Jadi amat penting untuk belajar dengan bersungguh-sungguh. Ilmu yang diperolehi itu bukan untuk mendapat pekerjaan tetapi untuk mengendalikan masalah dengan cara berhemah. .

“Banggakan ibu baya yang susah mencari duit. Yang nak sekolahkan kita. Masuk universiti ‘score’ , bila jadi pekerja jadilah yang terbaik supaya kita ada nilai dan harga.”

Padu nasihat boss susu ini. Semoga ini menjadi inpirasi untuk ibu bapa dan juga generasi muda untuk mengubah haluan hidup untuk lebih berjaya dalam hidup.


Modal RM 1 Je, Ibu Anak 3 Ni Bertanam Sawi  Di Tepi Rumah. Boleh Tiru!

Menanam semula lebihan sayur-sayuran yang dibeli di pasar, bolehlah dianggap satu cara yang mesra untuk beginner memulakan langkah bercucuk tanam di laman rumah. Cara ini juga nyata tidak memerlukan modal yang besar sebagaimana yang dilakukan oleh ibu anak tiga ini.

Puan Farizah memulakan tanaman sawi dengan hanya bermodalkan RM 1. Cukup menarik dan ini telah dikongsikan diakaun fbnya untuk manfaat bersama. Oleh itu,  bolehlah dicuba untuk kita yang baru berjinak-jinak ingin bertanam sayur. Jom semak!

Mula mula memang saja nak cuba jer. Tak sangka menjadi. Alhamdulillah. Ok beli seikat sawi di kedai RM 1, potong tapi yang bahagian bawah tu jangan tinggal. Terus tanam, tak perlu tanah yang luas pon. Siram setiap pagi dan petang.

Setelah beberapa minggu, keluar tunas baru. Teruskan siram dan belai belai manja. Pujuk dia supaya hidup.

Ini masa hati berbunga riang. Daun mula melebar. Bunga baru nak keluar.

Selepas beberapa minggu, pokok akan meninggi, dan keluarkan bunga. Inilah bunga sawi bewarna kuning. Teruskan siram pagi dan petang. Jangan skip.

Sampai satu tahap, pokok akan keluarkan biji sawi. Sekali pandang macam cili tapi dalam tu lah biji sawi.

Pilih biji sawi paling matang. Semai semula dalam pasu. Keesokan harinya dah keluar anak pokok sawi yang kecik kecik tu.
Yang besar tu, Cikjah try and error cucuk kucai incase sawi tak tumbuh, daku tak kecewa sangat sebab ada kucai backup dalam 1 pasu. Hehe Alhamdulillah, hidup pulak dia.


Reaksi Comel Bayi Dengar Ayah Mengaji Curi Tumpuan. Wargamaya Doakan Jadi Anak Solehah

Membesarkan anak-anak di zaman serba moden ini memang sangat mencabar. Pelbagai cara dan teknik keibubapaan digunakan demi untuk mendidik anak-anak menjadi insan yang baik dan berakhlak.

Dalam pada ibu bapa sibuk mempelajari pelbagai teknik keibubapaan, jangan sesekali melupakan keampuhan doa sebagai senjata seorang mukmin.

Ada pelbagai surah-surah dalam al-Quran yang boleh menjadi amalan doa terbaik dalam kehidupan setiap manusia.

Dengan kapsyen yang ditulis, “Ingat tak dulu Uwais 3 bulan surah Ad-Dhuha, now adik dia Maryam 2bulan surah Taha” menunjukkan bahawa ibu dan ayah anak ini sememangnya sudah biasa membacakan surah-surah al-Quran kepada dua orang anaknya.

Pesanan untuk para ibu bapa, daripada kita asyik membebelkan anak lebih baik kita buat amalan doa surah Taha ayat 1-6 sebagai salah satu usaha untuk melembutkan hati anak dan mudah mendengar kata.

Menurut sumber dalam Hijabista, surah Taha adalah surah yang ke-20, juzuk 16. Surah yang baik untuk melembutkan hati yang keras terutama sekali dibacakan kepada ahli keluarga yang keras hati, malas, degil untuk beribadat kepada Allah SWT.

Boleh diamalkan sebagai ayat pendidinding diri. Ayat 1 hingga 5 yang dibaca oleh Saidina Umar Al-Khattab r.a yang pada masa dan ketika itu belum lagi memeluk agama Islam, tersentuh hatinya dan beliau terus memeluk IIslam pada hari tiu juga di hadapanan
Nabi Muhammad SAW.

Rajnlah amalkan ayat 1-5 Surah Taha. Ini adalah salah satu doa untuk melembutkan hati suami, isteri dan anak yang kurang mendenar kata, yang tak mahu solat, mudah marah dan berhati keras.

Maksudnya:
1. Taa. Haa.
2. Kami tidak menurukan al-Quran kepadamua (wahai Muhammad) supaya engkau menanggung kesusahan.
3. Hanya untuk menjadi peringatan bagi orang-orang yang takut yang melanggar perintah Allah.
4. Al-Quran diturunkan dari Tuhan yang menciptakan bumi dan langit yang tinggi.
5. Iaitu Allah Ar-Rahmaan yang bersemayam di atas ‘Arasy.

Ayat ini seeloknya dibaca tiga kali. Kemudian hembuskan ke muka atau ubun-ubun anak dan pasangan yang sedang tidur nyenyak. Hembus pada waktu mereka sedang menarik nafas masuk.

Kenapa dibuat pada waktu malam? Ini kerana waktu tidur, jiwa anak-anak dan suami/isteri berada dalam keadaan tenang.

Meninjau ruangan komen, ternyata ramai mendoakan kebaikan untuk kedua ibu bapa yang mendidik anak mencintai al-Quran sejak usia bayi lagi dan turut mendoakan si comel membesar sebagai anak solehah dan terus mencintai al-Quran.


Rebah Ketika Bersarapan Bersama Anak, Pelakon Ridzuan Hashim Meninggal Dunia

Pelakon terkenal tanah air, Ridzuan Hashim menghembuskan nafas terakhir di Hospital Kuala Lumpur (HKL) pada pukul 1.57 tengah hari tadi.

Berita pemergian pelakon yang berusia 62 tahun itu disahkan oleh anak saudara Allahyarham, iaitu pelakon Iman Zulkarnain memberitahu arwah meninggal dunia ketika sedang bersarapan dengan anaknya di rumah kira-kira jam 11 pagi.

“Arwah meninggal dunia di rumahnya di Bandar Tun Razak antara jam 11 sehingga 12 tengah hari ketika sedang bersarapan dengan anaknya.

“Dia jatuh dari kerusi makan dan anaknya terus membawa ke hospital. Bagaimanapun, arwah sudah pun menghembuskan nafas terakhir.” katanya.

Allahyarham Ridzuan akan dikebumikan di kampungnya di Hulu Langat.

Sementara itu, pelakon Didie Alias yang juga bekas isteri Allahyarham turut berkongsi berita sedih itu di akaun Instagram peribadinya.

“Assalamualaikum kepada sahabat handai yang mengenali bekas suami saya, Mohd Ridzuan Hashim. Beliau sudah kembali ke rahmatullah tadi. Pada sesiapa yang ingin melawat jenazah, arwah masih berada di Hospital Besar Kuala Lumpur (HKL).

“Selepas ini saya akan maklumkan di mana jenazah akan dikebumikan. Saya mohon kepada semua, sesiapa yang ada hutang bersama arwah, boleh hubungi saya dan ampunkan kesilapan arwah.” katanya dalam video tersebut.

Allahyarham mula mencipta nama sebagai peragawan terkenal menerusi pentas peragaan dan iklan komersial sebelum terbabit dalam bidang lakonan.

Antara filem lakonan Allahyarham adalah Antara Dua Hati, Hati Bukan Kristal, KL Gangster dan beberapa buah filem lain.

Allahyarham berkahwin dengan Didie Alias pada 1991 dan berpisah pada 2002. Hasil perkahwinan tersebut mereka dikurniakan lima orang anak.


Daun Inai + Sirih,  Ramuan Terbaik Hilangkan Bau Badan Orang Perempuan!

Bimbang jika masalah bau badan tidak dirawat, akan menyebabkan orang lain tidak selesa berada dekat dengan kita.  Lebih-lebih lagi si suami yang sentiasa berada disisi siang dan malam.

Sewajarnya kita ingin tampil sempurna di mata suami.  Dan atas alasan ini,  sebaiknya segera atasi masalah bau badan anda agar tidak menimbulkan masalah pada hubungan intim suami isteri.

Jom semak apa petua untuk hilangkan bau badan yang paling mudah dibuat dan berkesan.

[su_highlight background=”#f2af61″ color=”#242121″]Rebusan Daun Sireh Dan Inai[/su_highlight]

Bahan-bahan:

♥3 helai daun sireh

♥Segenggam daun inai

♥3 gelas air

Cara-cara:

1. Rebus kesemuanya di dalam periuk dengan api sederhana kecil dari 3 gelas menjadi 1 gelas.

2. Tapis dan minum bila sudah suam. Diamalkan seminggu sekali atau setiap kali habis haid.

Sumber : Norliza Mohd Salleh


5 Trik Bahagia Yang Suami Isteri Kena Tahu. Mudah Untuk Dipraktis!

Setiap pasangan yang berkahwin tentunya impikan sebuah hubungan yang bahagia untuk menjalani kehidupan bergelar suami isteri. Lantaran itu perlu ada panduan untuk memastikan rumahtangga yang dibina kekal sehingga hayat.

1. Kepercayaan

Pernikahan yang berhasil biasanya dibangun atas dasar kepercayaan. Tanpa kepercayaan, pernikahan akan hancur baik cepat atau lambat. Tentu saja anda tidak harus percaya setinggi-tingginya dengan pasangan anda (kerana pasnagan anda boleh membohongi anda juga), tapi perlu juga selalu waspada dengan segala godaan yang mungkin datang pada pasangan, jangan terlalu percaya pada firasat, kerana kadang jadi prasangka buruk. Menuduh pasangan anda hanya berdasakan firasat dan bukan berdasar fakta dan bukti yang jelas bererti anda telah menghancurkan sebagian besar kepercayaan yang ada antara anda dan pasangan.

2. Kemampuan untuk bertolak ansur

Jika anda adalah seorang yang tidak suka mengatakan maaf pada pasangan, maka banyak hal  boleh menjadi sukar. Belajarlah untuk meminta maaf, bahkan jika itu bukan kesalahan anda, kadang-kadang anda harus terbuka untuk mengatakan maaf. Hal ini penting, kerana jika kedua pasangan keras kepala dan menolak untuk mengakui kesalahan mereka, maka anda akan sukar membuat hubungan yang harmonis. Jangan biarkan ego anda menghalangi untuk mengakui kesalahan. Pasangan anda akan menghargai kemurahan hati anda.

3. Komunikasi

Hal ini sangat jelas, tetapi kebanyakan pasangan berakhir dalam situasi di mana mereka sukar berkomunikasi. Masalah rumah tangga terjadi, seringkali pasangan suami isteri menunjukkan sikap kecurigaan dan akhirnya mengundang perceraian. Oleh kerana itu, sangat penting untuk menjaga komunikasi. Komunikasi adalah bahagian yang sangat penting dalam rumah tangga, jangan sampai diabaikan kerana tanpa komunikasi masalah hanya akan bertambah berlarut-larut, jika bertengkar dengan pasangan, selesaikanlah waktu itu juga.

4. Jangan abaikan keintiman di atas ranjang

Mungkin wajar untuk pasangan jika kehilangan hasrat seksual setelah pernikahan berlalu selama bertahun-tahun. Hal ini dapat menyebabkan pasangan mencari tempat lain untuk memenuhi keperluan hubungan intim mereka. Jadi, jagalah hasrat keintiman anda dalam perkahwinan. Jadilah pasangan yang sentiasa ingin mencuba situasi yang berbeza untuk memastikan hubungan intim sentiasa segar.

5. Tangani masalah dengan cepat

Anda pasti pernah mendengar pepatah, “sedikit demi sedikit lama-lama akan menjadi bukit.” Itu tidak salah, jika masalah dalam pernikahan mulai muncul, jangan ditunda berlarut-larut untuk diselesaikan, kerana masalah yang kecil boleh jadi masalah yang besar jika kita tidak segera untuk menanganinya. Jadi, segeralah untuk menyelesaikan permasalahan kecil yang muncul dalam rumahtangga anda.

Moga menjadi pasangan terbaik buat yang tersayang!


Bila Anai-Anai Menyerang Dalam Diam, Ibu-Ibu Wajib Praktikkan 5 Petua Berkesan Hapuskannya, Take Note!

Siapa kata anai-anai langsung tak beri kesan dalam kehidupan kita. Kehadiran anai-anai di kediaman kita sememangnya satu ancaman besar.

Mana taknya, bukan hanya perabot dan kayu-kayu habis di makan anai-anai ini bahkan baju-baju yang tersimpan kemas di dalam almari juga turut musnah.

Rekahan dinding atau lubang pada kawasan rumah antara penyebab utama anai-anai mula mendekati kediaman kita. Tak perlu gunakan racun untuk menghalau anai-anai ini sebaliknya usahakan cara ini dulu untuk pulihkannya. Jom cuba.

Petua Halau Anai-anai

1. Tembakau

Tembakau berkesan dalam menghalau anai-anai. Caranya hanya perlu campurkan tembakau dengan air dan biarkan semalaman. Kemudian, semburkan air campuran tembakau itu pada kayu yang diserang anai-anai atau juga ke atas sarangnya.

2. Garam Dapur

Taburkan saja garam di sarang anai-anai, tetapi cara ini kurang efektif dan kurang berkesan kerana garam hanya berada permukaan saja. Supaya lebih berkesan, campur garam dengan air dan tembakau. Biarkan semalaman dan sembur di kawasan yang mempunyai sarang anai-anai.

3. Air Kapur sirih

Kapur bersifat panas dan ia sangat tidak disukai kerana anai-anai memiliki kulit nipis dan lembut . Kapur juga mampu membakar kulit anai-anai.

Jadi anda boleh menggunakan air kapur untuk menghapuskan sarang anai-anai. Caranya, sembur air kapur ke atas permukaan kayu yang diserang anai-anai atau juga boleh siram terus ke sarangnya.

4. Air Cucian Beras

Manfaatkan air basuhan beras yang pertama untuk mengusir anai-anai. Siramkan sahaja air basuhan beras ke atas sarang anai-anai.

5. Minyak Tanah

Kebiasaannya minyak tanah digunakan untuk membakar tetapi ia juga boleh digunakan untuk mengusir anai-anai dari rumah.

Anda cuma perlu semburkan minyak tanah di atas permukaan kayu yang telah di serang anai-anai atau semburkan di sarang-sarang anai-anai. Namun bau minyak tanah agak kuat jadi tidak sesuai kalau di sembur di dalam rumah. Agar lebih berkesan, tambahkan minyak serai dengan campuran minyak tanah.

Selamat Mencuba!


“Lepas Ni Kakak Ainul Dah Ada Kawan Bermain.” Ainul Mardhiah Naik ‘Pangkat’ Jadi Kakak, Ibu Selamat Bersalin Anak Lelaki!

Hari demi hari, perkembangan kesihatan bidadari kecil kesayangan Malaysia ini dilihat semakin baik sehingga kembali normal seperti bayi lain. Dia yang kini sudah memasuki usia 2 tahun semakin aktif dan cergas.

Terbaru, Ainul Mardhiah kini bergelar kakak apabila ibunya baru melahirkan bayi lelaki. Berita tersebut dikongsikan oleh bapa Ainul menerusi laman facebooknya semalam.

Alhamdulillah. Terima kasih Allah swt. Khamis, 3:40pm, Khalifah

Dalam pada itu, Ahmad Safiuddin turut berkongsi gelagat anak sulungnya itu usai bergelar kakak.

Tadi video call mama dia dgn adik dia, habis dicungkil2 hidung si adik dalam telefon. Kalau jumpa depan-depan ni macam mana lah 😅

Lepas ni kakak ainul dah ada kawan bermain. Boleh explore dengan adik. Boleh main dengan adik. Belajar sama sama dengan adik. Membesar sama sama dengan adik.

Selama ni main sorang-sorang je di rumah, kalau pergi hospital bila ainul nampak kawan2 sebaya dia, mesti ainul tersengih-sengih seolah ingin bercakap dengan kawan tu.

Sekarang, ainul dah boleh bercakap, bermain, belajar sama sama dengan adik ya di rumah. Alhamdulillah. Isteri dan anak kedua sihat walafiat.

Rata-rata mengucapkan tahniah kepada pasangan ini atas kelahiran cahaya mata kedua.


Timang Anak Ke-9, Apak Tak Malu Ada Anak Ramai. Nak Tambah Lagi Kalau Ada Rezeki

Ramadan kali ini dikhabarkan lagi dengan berita gembira oleh penyanyi dan komposer Harry Khalifah atau lebih mesra dipanggil Apak, apabila dikatakan isterinya Noormala telah selamat melahirkan cahaya mata ke-9 mereka ahad lalu.

Memetik laporan mStar, Harry Khalifah dan isterinya yang sebelum ini mempunyai 8 orang anak tidak menolak rezeki sekiranya dikurniakan anak lagi, malah tidak malu untuk mempunyai anak yang ramai.

“Andai kata diberi rezeki lagi saya terima. Saya tidak pernah malu memiliki anak ramai.

“Bagi saya, anak ramai ni akan memudahkan urusan saya pada masa akan datang, mereka juga yang akan mengangkat jenazah saya apabila saya sudah tiada nanti,” kata Harry.

Bukan itu je, Harry juga meluahkan bahawa walaupun ini adalah kali ke-9 menyambut kelahiran anak, dia tetap terharu sehingga mengalirkan air mata ketika menemani isterinya bersalin.

“Masa dia selamat bersalin, saya menangis rasa terharu campur gembira,” luah Harry.

Meskipun sibuk dengan kerjaya, Harry juga tidak lupa untuk menggalas tanggungjawabnya sebagai seorang suami mithali kerana menrutnya dia memang menemani isterinya di dewan bersalin walaupun ini anak ke-9.

“Saya sudah berjanji dengannya untuk sentiasa bersama,” katanya.

Untuk rekod, Harry Khalifah dan Noormala mendirikan rumah tangga pada 12 Ogos 2004 dan dikurniakan dua orang anak perempuan dan enam anak lelaki. Manakala dua orang anaknya menjadi penyanyi, Chombi yang popular dengan lagu Sayunk I Love You dan Mizan.

Sumber: mStar


Rerambut Jagung Jika Dibuat Air Rebusan Bagus Untuk Kesihatan. Saintis Ni Dedahkan!

Rerambut jagung rupanya banyak khasiatnya namun mungkin ramai masih belum tahu. Memandangkan kelazimannya sering dibuang begitu sahaja ketika menyediakan jagung rebus mahupun jagung bakar, nampaknya persepsi tersebut perlu diubah.

Ini sebagaimana menurut perkongsian saintis Dr Suri Roowi dikatakan bahawa rerambut jagung boleh dimanfaatkan kerana banyak khasiatnya.

Nak lagi detail ini perkongsian.

RERAMBUT JAGUNG- SUMBER ASLI YG JARANG DIMANFAATKAN
a. Rerambut jagung (Stigma maydis) adalah bahan buangan dari penanaman jagung telah diamalkan semenjak dahulu sebagai sumber alternatif terhadap pelbagai penyakit.

b. Ia telah digunakan sebagai ubat tradisional oleh msyarakat China, Turki, Amerika Syarikat dan Perancis.

c. Rerambut jagung juga digunakan untuk membantu mencegah pembentukan batu
karang, sebagai diuretik, gangguan prostat, kencing malam, jangkitan kencing dan
masalah kegemukan.

d. Air rebusan rerambut jagung mempunyai bahan yang boleh membantu mengurangkan paras glukosa darah

e. Ianya bertindak dengan meningkatkan pengeluaran insulin, memulihkan sel-sel pankreas yang cedera dan mengawal paras gula.

f. Rerambut jagung juga digunakan dalam Perubatan Tradisional Cina untuk membantu pesakit buah pinggang

g. Bahan berkhasiat dalam rerambut jagung dikenali sebagai flavonoid, 3′-methoxymaysin
dan terbitan maysin